text:
RMS Titanic
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
RMS Titanic, miho konosí komo Titanic, tabata e barku di pasahero luhoso britániko i esun di mas grandi na mundu den operashon ora el a sali pa su promé biahe for di Southampton, Inglatera pa New York dia 10 di aprel 1912. Kuater dia despues, na 23:40 ora dia 14 di aprel 1912, el a dal den un eisberg i a senk na 2:20 ora e siguiente mainta, resultando den un di e desasternan maritimo mas grandi den historia ku no a pasa den tempu di guera. Entre pasahero i tripulante 1522 persona a pèrdè na bida.[1] Aunke den kantidat di víktima esaki no tabata e desastre marítimo di mas grandi den historia, e tabata si esun di mas legendario, spesialmente komo e barku tabata konosí di ta imposibel pa hundi.
RMS Titanic tabata e di dos for di tres barku krusero enkarga pa opera riba e ruta transatlántiko. El a wòrdu konstruí pa Harland & Wolff Shipyard na Belfast i tabata propiedat di e kompañía di navegashon White Star Line. Thomas Andrews, kende tabata e arkitekto naval prinsipal di Harland & Wolff Shipyard i diseñadó di e barku Titanic, tambe a muri den e desaster.[2]


c: text/html

text: Siguiendo e exito di aña pasa, e di dos International Supplier Exhibition 2014 anual, den e showroom di Banjolux na Schotlandstraat, Eagle, a trece hunto un representacion solido di e isla su top contratistanan, architectonan, ingenieronan civil y ingenieronan hefe di e resortnan, kendenan a conoce y papia cu e specialistanan cu tabata di bishita, representando e top productornan di tegel y companianan di diseño di baño na mundo. E bishitantenan a introduci productonan nobo y inovacionnan actual di marcanan global manera Villeroy & Boch, Keuco, Geberit, Ceramica Saint’Agostino, y Florim, demostrando creatividad y ideanan fresco na e mercado Arubiano. Dos di e bishitantenan, Constantin Von Boch, Vice Presidente di Benta & Mercadeo di e Bath & Wellness Division, Villeroy & Boch y David Krakoff, Presidente di e Americas Sales Division di TOTO USA, a raporta cu nan dos companianan di clase mundial a traha hunto den e ultimo añanan aki pa hunto produci e miho baño posibel, un zona di zen, ofreciendo comfortabilidad y relahacion, cu un funcionalidad mehora y miho clase di diseño. Tur dos di e companianan, motiva door di e deseo pa mehora tur hende su calidad di bida, ta dedica na conservacion global y ta comparti un vision di responsabilidad pa cu e medio ambiente. Mientras cu nan a disfruta di cocktails y hors d’hoeuvres sirbi pa varios butler, e bishitantenan no por a stop di papia di e toiletnan nobo di TOTO cu nan washlets, ofreciendo dryers higienico di aire, purificadornan di aire, flushing automatico cu remote control, y un bril patenta cu “softclose”, cual ta diseña pa baha e bril di e toilet na un manera suave y keto. Companianan di Merca, Alemania y Italia a conoce y papia cu e profesionalnan local, educando nan riba tecnologianan nobo y presentando nan cu un sin fin di posibilidad pa proyectonan comercial y residencial local, den un ambiente anima di fiesta di cocktail. Aki por mira e ekipo di Banjolux cu nan bishitantenan. Banjolux, e specialista lider di baño y tegel na Aruba, ta operando riba e isla desde 1997. E compania ta encurasha companianan y sernan individual pa descubri nan mesun gustonan unico den su showroom. Miembronan di gerencia di Banjolux tabata orguyoso di por a ofece un evento asina inspiracional y nan no por a anticipa un miho presencia di e publico. Tanto e companianan representa como e profesionalnan di e isla cu a bishita e evento ya caba ta mirando dilanti pa e evento di otro aña.

robotstxt: allowed

filter: keep


text:
8 di sèptèmber
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
8 di sèptèmber ta e di 251 dia di aña (252 den un schrikkeljaar) riba e kalènder gregoriano. Ta resta 114 dia pa e aña terminá.
A sosodé[editá | editá fuente]
- 2022 - Rei Carlos III ta asendé e trono di Reino Uni i "Commonwealth realms" despues di e fayesimentu di su mama, Reina Elizabeth II e mesun dia.[1]
A nase[editá | editá fuente]
A fayesé[editá | editá fuente]
- 1962 - Laura Wernet-Paskel (51), e promé muhé pa subi un lista polítiko na Aruba
- 2022 - Elizabeth II (96), reina di Reino Uni i "Commonwealth Realms"


text:
Diamars 9 di November, a tuma luga den Parlamento e reunion publico pa trata e tema di AZV. Minister di SalubridadSeñor Dangui Oduber tawata e minister encarga pa contesta y duna informacionnan riba e tema aki. Prome Minister SeñoraEvelyn Wever-Croes, a presenta tambe na e reunion publico pa contesta preguntanan cu a wordo dirigi na dje pa miembronandi Parlamento. Prome Minister a cuminsa cu su contestananrecordando Parlamento un biaha mas tur loke a pasa pa awe Aruba ta den e situacion aki pa loke ta trata cortamento den gasto den cuido medico.
Si nos bay bek den tempo, 13 di maart 2020, na e momento cu Aruba a haya e dos prome casonan di Covid, un di e puntonandi mas dificil tawata e insiguridad di loke cu ta bay pasa.
Desicionnan mester a wordo tuma. A cera fronteranancortando den e ader economico mas importante di nos pais. Mercado financiero internacional a dal cera riba Aruba tambe. Pa por sobrevivi, nos tawata tin mester di likides. Gobierno a premira y calcula cu debi na e impacto di e pandemia, e necesidad financiero di likides lo ta minimo 1000 miyonflorin. No tawata tin otro caminda pa presta e placa solamenteHulanda. Prome Minister a enfatisa, pa prome biaha den historia di nos pais, Gobierno a bati na porta di Hulanda pa pidi yudansa. Hulanda tawata dispuesto pa duna e sosten di likedes cu te cu awe ta suma e cantidad di 900 miyon florin.
Mescos cu cualkier pestamo di cualkier cantidad di placa, esaki tambe a bin cu condicionnan. Esaki a bin cu hopicondicion te hasta pa pone nos sinti cu nos autonomia a wordoponi bou presion. Un di e condicionnan cu Hulanda a imponetawata riba gastonan di cuido. Y riba un diaranson, Hulanda a manda bisa, cu si pa e siguiente diabierna, Aruba kier e 130 miyon florin pa e prome tranche, Aruba lo mester bay di acuerdo pa corta 5 miyon den AZV prome cu 1 di juni, si no Aruba no lo haña e placa pa mei y juni.
“Na e momento aki, no tawata tin espacio pa dialogo, debati, cuestiona ni negocia. Gobierno ta lomba contra muraya. Nos ta na suela benta. Nos a pidi 130 miyon, y Hulanda a bisa cu nos mester corta 5 miyon”, Prome Minister a remarca.
Ora cu Gobierno a haya aprobacion di e sosten di likides, e siman despues, Gobierno a cuminsa dialoga con lo por corta 5 miyon den cuido mientras cu Minister di Salubridad DanguiOduber ya caba tawata trahando riba plannan pa reducigastonan cuido. CAFT den varios di nan rapportnan a menciona cu mester reduci gasto den cuido.
Sinembargo den apenas algun dia, Hulanda a manda por escrito e decision di Conseho di Minister di Reino indicandocu prome cu 1 di juni, Gobierno mester indica con ta bay corta5 miyon den cuido pa luna. Aki e texto ‘pa luna’ a bin acerca.
“Den e carta di CAFT, e prome carta, CAFT a indica cu Gobierno mester corta 5 miyon florin prome cu un di juni. Y algun dia despues, Goiberno ta ricibi un carta di BZK bisandocu mester corta 5 miyon florin den cuido pa luna prome cu un di juni. Aki cos a bay fout. Na mi parecer, el a bay fout aya naHulanda”, Prome Minister a duna di conoce.
Prome Minister a accentua cu ni CAFT ni BZK a aclarea e fout aki cu a wordo cometi di nan banda. Pero, Gobierno si a keda sinta cu e problema. Aruba tawata tin mester di e placa, e sosten di likides di Hulanda. Gobierno no tawata di acuerdo cu e condicion di corta 5 miyon pa luna den gasto di cuidopasobra esaki, meimei di un pandemia ta un tarea dificil pahaci. Mientras cu Aruba ta sigui discuti cu Hulanda riba e topico, Aruba ta buscando alternativanan.


text:
ORANJESTAD, Aruba: Pa 3 dia largo studiantenan a biaha pa nan destino unda cu nan lo sigui cu nan estudio. E studiantenan a pasa den diferente proceso unda cu nan mester a prepara nan mes bon pa asina por a bay afo. Hopi di nan tabata contento pa sigui cu un trayecto nobo, mientras tabatin algun cu tabata contento pa bay pero tristo.
Jaydy Croes su estudio a hiba na Rotterdam, unda cu e lo studia social work. El a scoge pa esaki pasobra el a termina su estudio na EPI Salubridad & Servicio den welzijn. Jaydy Croes a bay Hulanda pa asina sigui mehora su mes den social work. Jaydy Croes ta recorda tur studiante bay pa nan meta pa asina logra esaki y pe mayornan apoya nan yiu, pasobra nan lo ta orguyoso di e yiu ora e logra su meta.
Stephany v/d Linde a bay Hulanda, unda cu e lo studia na Hogeschool van Rotterdam y aki e lo ta preparando su mes pa bira docente di Ingles. Su estudio lo ta di 4 aña y e no sa ainda si e lo sigui asina cu e termina su estudio. Stephany v/d Linde a indica cu no ta facil pa studia afo pasobra nan ta lagando nan famia, pero studiantenan a bay pa algo miho.
Na Nijmegen e studiante Noc Rasmijn lo sigui cu su estudio, unda cu e lo ta studiando Biomedisch y investigacion di laboratorio cual ta un estudio di 4 aña pa bachelor y 2 di master. “Na mi mayornan, mi ta hopi gradici pa tur loke nan a haci pa mi. Sin nan mi no ta aki awe y cu mi ta haci mi best pa asina ora mi t’ey bek, mi bisa nan cu mi a logr’e”, el a expresa. Tambe el a conseha tur studiantenan pa enfoca pa asina nan por logra nan meta.


text:
Aruba Curvy Weekend ta un evento di 1 dia na Renaissance Convention Center riba 24 augustus. E ta un seminario di ‘empowerment’ y un desfile di moda di diferente proveedor di Aruba y un diseñador de moda.
Cu e evento Aruba Curvy Weekend, nan ta busca pa crea conscientisacion riba e ‘curvy industry’. E mision ta mehora e representacion di e comunidad ‘curvy’ ofreciendo inspiracion y asesoramento na homber- y muhernan cu ta desea di mehora nan miho estilo. Nan ta ‘embrace’ tur tipo di curpa y ta kere cu tur curpa ta bunita. Nan ta desea di facilita e exclusividad y inspira otronan pa celebra nan curpa saludabel, sin importa su tamaño of forma. Nan kier kibra e estigma di pensa cu ora bo ta papia di curva, ta significa cu ta di taya grandi, loke realmente no ta berdad.
Den un sociedad unda ‘bullying, trastorno alimenticio y e impacto social ta afecta por lo menos 1 di cada 3 persona, e ta imperativo pa apoya tipo di eventonan / iniciativanan cu ta promove e curpa positivamente, na mesun tempo cu por acepta bo mes manera cu bo ta como ser humano. Nan ta desea cu e iniciativa aki conhuntamente por establece confiansa y balor propio den tur homber y muher, independientemente di nan tamaño.


text:
“Un maneho di infrastructura balansa, husto y transparente, cu ta contribui na un desaroyo sostenibel unda desaroyo economico y social ta bay man den man cu proteccion di nos naturalesa y medio ambiente ta hopi importante si nos kier nos isla progresa. No solamente esey, e maneho aki mester ta basa riba principionan di integridad, transparencia y bon gobernacion, pa asina refleha un maneho balansa y evita hacimento di negoshi cu tereno”. Na palabra, lider di POR, Otmar Oduber, kende na placa chikito ta splica vision di su partido pa cu maneho di infrastructura na Aruba.
Den e vision di POR, maneho di infrastructura ta basa riba principionan di integridad, transparencia y bon gobernacion. POR lo revisa rekisitonan pa otorgamento di tereno pa asina refleha un maneho balansa y evita hacimento di negoshi cu tereno. Den e cuadro aki lo evalua si ta deseabel pa gobierno sigui otorga tereno erfpacht pa metanan comercial of si no ta mas beneficioso pa, bou di cierto condicionnan estricto, otorga terenonan cu destinacion comercial segun balor di mercado. Un otro punto di atencion ta cu mester mehora control y sanciona esnan cu no ta cumpli cu condicionnan di tereno erfpacht
Pa logra esaki, Otmar Oduber ta splica, lo duna mandato na Directie Infrastructuur en Planning (DIP) pa ta e unico organo encarga cu otorgamento di tereno, tanto residencial como comercial (depolitisa e proceso). Cu esaki cumplimento cu rekisitonan ta bira determinante y e ciudadano no lo ta dependiente mas di e minister pa e por haya tereno. Ademas lo digitalisa y simplifica procesonan di otorgamento di tereno y pemiso pa construccion pa asina crea transparencia y eficiencia. Punto di salida ta cu peticionnan mester wordo trata mas diligentemente y mas tanto posibel den e secuencia cu nan a wordo haci.
E maneho integro, transparente y di bon gobernacion lo wordo aplica tambe den desaroyo di proyectonan di residencia social, implementacion di e ley di zonificacion y duna atencion na aspectonan di infrastructura, manera sincronisacion entre diferente departamento y mehoracion di infrastructura di cayanan y iluminacion den bario.
Integridad, transparencia y bon gobernacion como fundeshi di gobernacion pa asina salvaguardia un nivel halto di calidad di gobernacion, ta principionan sagrado pa POR. Implementacion di e principionan aki ta di gran importancia si nos tur hunto, kier crea e Aruba unda tur hende por disfruta di manera igual di prosperidad y felicidad. Hunto, nos POR!
Lider politico di POR, Otmar Oduber: Maneho di infrastructura mester ta integro, husto y transparente
“Un maneho di infrastructura balansa, husto y transparente, cu ta contribui na un desaroyo sostenibel unda desaroyo economico y social ta bay man den man cu proteccion di nos naturalesa y medio ambiente ta hopi importante si nos kier nos isla progresa. No solamente esey, e maneho aki mester ta basa riba principionan di integridad, transparencia y bon gobernacion, pa asina refleha un maneho balansa y evita hacimento di negoshi cu tereno”. Na palabra, lider di POR, Otmar Oduber, kende na placa chikito ta splica vision di su partido pa cu maneho di infrastructura na Aruba.


text:
The content originally appeared on: Diario
Jasmira Mora-Garces, miembro:
ORANJESTAD (AAN) – Señora Jasmira Mora- Garces, Coordinador di POH y miembro di Plataforma Promocion di Salud, tabata presente y a hiba palabra, den e conferencia di gobierno Diahuebs 29 di September, Dia Mundial di Curazon.
Observando e Dia Mundial di Curazon, Jasmina Mora-Garces a bisa cu e tambe ta miembro di Plataforma Promocion di Salud, y un di nan tareanan ta concientiza pueblo di Aruba, con pa hiba un bida mas saludable.
E meta di Plataforma Promocion di Salud ta pone tur miembro, kiermen tur e fundacionnan y hendenan cu ta traha y tin di haber cu salubridad, pa ta hunto den un solo plataforma.
Esaki ta importante, pasobra nan mester yuda otro di biaha. Nan tin diferente sector cu ta traha riba un causa, pero cada un ta traha riba nan isla y asina aki e no ta algo eficiente.
“Dus, e meta di Plataforma di Salud ta pa zorg pa tur e sectornan di salubridad ta hunto, y pa asina ey, cada un cu tin nan proyecto por yuda stimula otro, y reforza e proyectonan di otro y asina, nos tur ta traha hunto pa cu e mesun proyecto”, e dama a reitera. Mora-Garces a papia tambe tocante e proyecto “Sa bo number”, y por lesa al respecto den otro articulo.


text:
E situashon na Siria tin bo konfundí? Riba petishon di algun hende mi ke trese algu di klaridat. E guera Sirio ta kompliká pa motibu di e gran kantidat di aktornan embolbí. Tampoko e ta simplemente un kuestion di ‘un grupo bon’ kontra ‘un grupo malu’. Pues semper ta bon tuma di nota di e diferente aspektonan promé ku saka konklushon.
1. Algun detaye di Siria
Siria ta un pais Árabe ku un poblashon di 20 mión. E ta mitar di e grandura di Alemania i tin frontera ku Turkia, Irak, Jordania, Israel i Libanon. Bashar al-Assad, Presidente di Siria, i promé ku n’e su tata, ta na mando for di 1971. Famia al-Assad ta Alawit, un sekta di Islam Shia. E mayoria di Sirio ta Islam Suni. E klase medio di Siria, apesar di tur kos, ta sostené al-Assad pasombra ta difísil pa nan konfia esnan den e koalishon di oposishon
2. Komienso di guera na Siria
E problemanan Sirio no tabata di índole religioso. Hopi tabata fadá ku al-Assad pa motibu di falta di kupo di trabou i pobresa. E chispa a bin na komienso di 2011 na momentu ku al-Assad a baha ku man duru riba un grupo di mucha ku tabata pinta grafitti kontra di su gobièrnu. A detené e muchanan i algun di nan a keda brutalmente torturá i asta a bin muri bou di siskunstansianan straño den prizon. Esaki a kondusí na protesta ku kada biaha a bira pió pasombra al-Assad no a kastigá esnan kulpabel. E protesta na Siria indudablemente a keda influensiá e tempu ei pa e seri di protestanan den mundu Árabe (Tunesia, Libia, Egipto i mas) mihó konosí komo Primavera Árabe.
3. Guera ta intensifiká
E guera ta intensifiká mei-mei di aña 2011 ku lantamentu di Free Syrian Army (FSA) ku e meta pa via di lucha armá kore ku al-Assad. Hopi grupo lokal a disidí pa tambe kue arma i djòin e lucha. Problema tabata ku kada ken tabata tin su mes agènda pa bringa al-Assad i FSA no por a kontrolá e gruponan. Pa kompliká kos, un grupo ekstremista Sirio (konsistiendo di militarnan rabiá ku al-Assad) i tambe estranhero (Oropa, Sentral Asia i Merka) bon armá a djòin FSA. Dor ku ‘FSA original’ no tabatin sufisiente arma i sòldá, a akseptá e gruponan aki. Meimei di tur konfushon, ISIS tambe ta subi tarima ku e propósito pa kita al-Assad, apoderá di mas teritorio Sirio posibel pa su kalifato. Tantu al-Assad komo FSA ta bringa ISIS, mientras ku na mes momentu nan ta bringa otro tambe. Pues no ta trata aki di un sólo guera, pero vários guera ku vários aktor.
4. Koalishon anti-ISIS
En bista di e manera rápido ku ISIS tabata okupá teritorio na Siria, a forma un aliansa entre di e grupo étniko Kurdo i gruponan mas chikí prosedente di Armenia i Chechenia pa bringa ISIS. Despues di bataya sangriente e aliansa aki ku sosten di Merka práktikamente ta logra kore ku ISIS for di Siria. Merka (pa straño ku por zona) tambe (t)a sostené e trupanan di al-Assad den e lucha kontra ISIS.
5. Ningun ta santu
E pensamentu ku a krea ku e gruponan kontra di al-Assad ta bringa pa trese hustisia i libertat na Siria no ta kuadra. Tin prueba ku e koalishon di FSA den nòmber di bringa gobièrnu ta kometé atrosidatnan rònt Siria kontra e poblashon sívil. Di otro banda, meskos ta e kaso pa e trupanan di al-Assad i ISIS. Míles di sívil a muri (segun algun sifra, 100,000) mientras mas ku algun mión di hende a bandoná Siria komo refugiado.
6. Guera sívil ta bira un konflikto mundial
Tin vários aktor ku ta mete o tin un interes den e konflikto na Siria.
Iran: E pais ta sostené al-Assad. Iran ta Islam Shia meskos ku famia al-Assad. Iran tambe mester di Siria pa sigui sostené Hezbollah na Lebanon den su akshonnan kontra di Israel. Iran ta kontra ISIS.
Saudi Arabia: e pais aki ta enemigu mortal di Iran i kasi pa definishon ta kontra tur kos ku Iran ta sostené. Saudi Arabia ta Suni i ke kore ku al-Assad. Tambe e ta kontra di ISIS.
Turkia: Komo un pais Suni, Turkia ta anti al-Assad i semper a lucha kontra di ISIS. E problema grandi di Turkia ta ku Merka (histórikamente su aliado) ta sostené e Kurdonan bringa kontra di ISIS na Siria. Turkia ta enemigu mortal di e Kurdonan ku tin ambishon di un dia forma nan mes pais, Kurdistan. Kurdonan ta biba aktualmente na Siria, Irak i Turkia entre otro. Turkia tin algun dékada ta lucha kontra di e grupo Kurdo, PKK ku ta basá na Turkia i Irak.
Fransha, Reino Uní i algun otro pais oksidental: E paisnan aki no ta sostené al-Assad pero ta sostené algun grupo ku nan ta konsiderá moderá den e kolashon di FSA. E problema pa e paisnan aki, inkluso Merka, ta ku nan no sa ken eksaktamente nan mester sostené den e lucha pa kore ku al-Assad. Ningun hende tin konfiansa ku esun ku remplasá al-Assad lo ta un hende ku stima demokrasia.
Kurdonan: E grupo aki a mustra balentia i a logra aplastá ISIS. Nan ta eksihí ‘return on investment’ i ta fèrwagt sosten di Merka den nan ambishon pa haña nan mes pais. Esaki ta pone tenshon entre Turkia i Merka. Nos por a mira kon resientemente Rusia i Turkia a start un romanse tokante Siria sin presensia di Merka.
Rusia: E pais aki ta sostené al-Assad i no ke un kambio di gobièrnu. Siria ta Rusia su mihó aliado den Medio Oriente i ta mira su presensia na Siria -unda e tin un base militar- komo un kontra-balansa pa e influensia grandi di Merka den e region. Rusia a drenta e konflikto Sirio pa yuda al-Assad bringa kontra di ISIS, pero tur kos ta indiká ku (tambe) e ta yuda al-Assad kontra di e koalishon RFA.
Merka: Merka ta bria pa su falta di strategia na Siria. Obama a deklará ku al-Assad mester bai. Trump ta duna señal ambiguo si e mester bai si òf no. E problema ta keda ken ta bin na lugá di al-Assad. Iran lo haña mas di bisa na Siria ku tin un frontera ku Israel? Hezbollah, ku ta enemigu di Israel, ta haña mas kaminda pa kana na Siria pa planea kontra di e estado Hudiu? Merka lo bandoná e Kurdonan na fabor di Turkia despues di tantu balentia pa kore ku ISIS?
7. Arma kímiko i bombardeo
Avionnan di Merka, Fransha i Reino Uní resientemente a bombardiá algun fasilidat na Siria. E hustifikashon ta uso di arma kímiko dor di al-Assad kontra sívilnan inosente. Al-Assad, Russia i Iran ta bisa ku hinter e asuntu aki ta unu fabriká. E siman aki inspektornan di Nashonnan Uní (UN) ta bai investigá si realmente arma kímiko a keda usá. E mandato di UN sinembargo no ta pa determiná di unda e arma kímiko a originá ni tampoko determiná ken a instruí pa usa arma kímiko. Si keda establesé ku arma kímiko a keda usá, mundu ta keda den espektativa pa e kontesta prinsipal: Di ken a armanan kímiko ta i ken a duna òrdu pa usanan.
Podgorica, Montenegro


text:
Betico Ride cu un acogida amplio di hende muhe
Ayera mainta riba Dia di Betico un grupo di persona cu ta core motorcycle riba nos isla a reuni pa haci un recorido rond...
Hoben Arubano pega na Venezuela ta conta su storia
Un hoben Arubano cu tabata pega na Venezuela ta conta Bon Dia Aruba e storia di su vakantie recien cu a dal un bolter...
Nyohmi van der Biezen: āInmigracion a sa di abastece nos cultura y historiaā
Nyohmi van der Biezen ta conta Bon Dia Aruba dicon e ta haya importante pa conserva nos cultura y nos historia. Su persona, trahando...
Ciudadanonan ta suplica gobierno pa haci algo cu e Killing Cage na Wayaca
Maltrato grandi di bestia aparentemente tumando luga Ultimamente ciudadanonan ta acudi riba rednan social pa denuncia actonan cruel contra bestia pasobra aparentemente no tin ningun...
Aruba no tin manera pa financia seguro medico nacional facilmente
Parlamento, ministernan y pueblo mester dialoga riba cambionan den ley di AZV Seguro nacional di gasto medico general AZV ta splica kico nan retonan ta...
Interpark Coney Island ta cla pa habri diahuebs
Interpark Coney Island ta cla pa habri su portanan diahuebs awor oficialmente for di 6'or di atardi, pa e prome siman lo ta habri...
AZV ta keda consciente cu mester siƱa di casonan extraordinario
Despues di a mira varios caso extraordinario den aƱa 2017, organo ehecutivo di seguro medico general na Aruba (AZV) ta habri pa cambio wordo...
E charla tocante consentimento por cuminsa mas trempan
No mester warda pa aƱanan di adolescencia No mester warda pa e aƱanan di adolescencia pa papia cu muchanan tocante consentimento. Tin maneranan mas simpel...
Leoni āNoniā Brokke ta recuperando keto bay y lo lanta un fundacion
Un di e casonan extraordinario cu a tuma luga den 2017 tabata esun di Leoni āNoniā Brokke. Manera conoci, Noni tabata envolvi den un...
Fundacion CineAruba: āAcceso na fondonan ta bira menos despues di tempoā
Fundacion CineAruba den aƱa nobo ta spera cu gobierno lo duna contesta riba nan peticion pa subsidio di gobierno. E fundacion ta enfrenta dificultadnan...


text:
Kaptital humano i perspektiva pa futuro. CHATA su HR Task Force ta reuní pa deliberá futuro di trabou / Human Capital and future outlook CHATA’s HR Task Force meets to discuss the future of work.
Kaptital humano i perspektiva pa futuro.
CHATA su HR Task Force ta reuní pa deliberá futuro di trabou
Willemstad, 11 di ougùstùs 2020 – Pa un miho komprondementu di lokual kompanianan ta eksperensiá i kon nan ta atendé ku e impaktonan di COVID-19, CHATA su HR Task Force a bini huntu pa alineá tur esfuerso di nos industria i tambe plania pa futuro.
Pa analisá e situashon aktual, a duna un update riba e situashon di empleo aktual di 16.000 tradó, e motivashon di empleadonan i tambe otro puntonan di prekupashon ku tin enkuanto e futuro di trabou den e sektor di hospitalidat i turismo na Kòrsou. Informashon importante i relevante den kuadro di e pandemia global a keda kompartí i tambe desafíonan di empleo i maneho di e impakto pa varios kompania afiliá na CHATA.
Tabata evidente ku a konsekuensia di e pandemia, varios kompania mester a yega na diferente palabrashonnan ku nan empleadonan, sinembargo, apesar di e supsidio di gobièrnu (NOW) i e fronteranan habrí, ta difisil pa mantené i sostené forsa laboral. Mayoria tabata di akuerdo ku ta un reto pa mantené nan empleadonan motivá durante e periodo aki. Sinembargo, nan a haña métodonan ku ta funshoná bon den nan organisashon, aunke esaki ahinda no ta sufisiente.
“Industria di hospitalidat i turismo ta preokupá pa e futuro di Kòrsou, i nos tambe. E pandemia global ta hasi ekstremadamente difisil pa pronostiká i haña un miho idea di kon kompanianan lo sobrebibí. Mas aleu, den kuadro di e supsidio di gobièrnu, no tin klaridat ahinda tokante e sosten finansiero pa empleado (NOW) pa e kuartal benidero. Ku un kapasidat di 10.000 bishitante pa luna, entrada pa Kòrsou limitá i insiguridat di e supsidio di gobièrnu, ta preokupante ku varios kompania lo mester tuma medidanan serio en kuanto nan empleadonan i e futuro di nan kompania. Esaki por resultá den aún mas desempleo riba nos isla i un pèrdida ekonomiko grandi. E krisis ta real i nobo pa nos tur, sinembargo nos ta manehá mas miho ku nos por”, e Presidente i CEO di CHATA, Sr. Miles Mercera, ta kompartí.
CHATA ta aploudí e trabou duru, positivismo i dedikashon ku empleadonan, maneho i empresarionan a demonstrá durante e periodo difisil aki. Alabes CHATA ta spera di sigui traha huntu ku gobièrnu i sektor privá pa surpasá e temporada difisil ku nos ta enfrentá.
Human Capital and future outlook
CHATA’s HR Task Force meets to discuss the future of work.
Willemstad, August 11, 2020 – In order to have a clear understanding of what businesses are going through and how they are handling the impacts of COVID-19, CHATA’s HR Task Force came together to align our industry efforts and plan for the future.
To analyze the current situation an update was given on the current employment status of 16.000 workers, employee motivations and other concerns they have regarding the future of work in the hospitality and tourism industry of Curaçao. Important and relevant input was shared in regard to the global pandemic, employment challenges and how this impact was managed by the businesses affiliated with CHATA.
It was evident that due to the pandemic, many had to arrange or come to different agreements with their employees, however despite the Government subsidy (NOW) and the borders opening, it’s difficult to maintain and support the workforce. Many agreed that it has been a challenge to keep their employees motivated throughout this period of time, however they have found methods that have been working well within their organizations, but it’s still not enough.
“The Hospitality & Tourism Industry is worried about the future of Curaçao and so are we.
The global pandemic is making it extremely difficult to form forecasts to receive a better idea of how businesses are going to survive. Furthermore, in regard to the Government subsidy, no clarity has been given yet for the (NOW) employee financial support for the upcoming quarter. With a 10,000-visitor capacity a month, limited entry to Curaçao and uncertainty of the Government subsidy, it’s worrisome that many businesses will have to take serious measures regarding their employees and the future of their business. This could result in an even higher unemployment rate on the island and major economic losses. This crisis is real and is new for all of us and we are navigating to the best of our ability”, shares
President and CEO of CHATA, Mr. Miles Mercera.
CHATA applauds the hard work, positive mindset and dedication that the employees, management and owners have demonstrated during such a challenging period. CHATA looks forward to working together with the Government and the rest of the private sector to overcome the difficulties we’re being faced with.


text:
SPEECH VAN DE GOUVERNEUR VAN CURAÇAO TGV DE KONINGSDAGRECEPTIE
MW. L.A. GEORGE-WOUT
26 APRIL 2019
Excellenties, dames en heren, bon nochi.
Ik heet u allen van harte welkom op deze mooie avond. Het is altijd fijn om te zien dat u in zo’n grote getale op mijn uitnodiging bent ingegaan.
Bij avonden als deze maak ik graag van de gelegenheid gebruik om een bepaald thema of kwestie aan de orde te stellen. Dit jaar vond ik dit echter lastig. Niet zozeer het bepalen van het thema als zodanig, maar meer omdat het in onze samenleving zo’n beladen onderwerp is. Over iets meer dan een maand staan we namelijk stil bij het feit dat het 50 jaar geleden is dat de gebeurtenissen op 30 mei 1969 plaatsvonden. Deze historische dag , die velen van ons zelf bewust hebben meegemaakt, heeft een onuitwisbare indruk op ons allen nagelaten. Hoewel vandaag al bijna een halve eeuw geleden, werken de gebeurtenissen van 30 mei door tot op de dag van vandaag en hebben daarmee een enorme impact op onze bevolking gehad. Het is niet voor niets dat ook heden ten dage nog over de exacte gebeurtenissen van die dag wordt gesproken en ook wordt getwist. Over de gebeurtenissen op de bewuste dag zelf wil ik het nu niet hebben, gedane zaken nemen namelijk geen keer. Wat mij wel intrigeert zijn de lessen die we uit de gebeurtenissen van 30 mei kunnen trekken. Wat hebben we daadwerkelijk geleerd van die dag? Hebben we wat geleerd en zijn we sindsdien gegroeid als volk? Gegeven de verschillende visies op de problematiek is een eenduidig antwoord op die vraag niet eenvoudig te geven. De belangrijkste les die ik er zelf aan overgehouden heb is dat geweld nooit de oplossing is; niet van de zijde van de burgerij, en ook niet van de kant van het bestuur. Geweld polariseert de samenleving en zorgt er voor dat mensen verder uit elkaar groeien in plaats van naar elkaar toe. Verschillen in opvatting dienen dan ook niet opgelost te worden op de barricaden, maar aan tafel. Alleen door in gesprek te blijven en door het debat te voeren met respect voor uiteenlopende visies en belangen, kunnen meningsverschillen nader tot elkaar worden gebracht. Dat moet je doen in tijden van voorspoed, maar zeer zeker in tijden wanneer er tegenwind is.
En zo kom ik tot de uitdagingen waarvoor we ons momenteel gesteld zien. Ik zeg bewust ‘we’ omdat ik niet alleen doel op het bestuur, niet alleen op de bedrijven en instellingen, maar op ons allemaal. Al enige tijd ervaren we financieel-economische en sociale neergang en het einde lijkt nog niet in zicht. Stijgende werkeloosheid, dreigende bezuinigingen en onzekerheid ten aanzien van de raffinaderij; het land en haar bevolking lijden onder de omstandigheden waar zij zelf slechts deels voor verantwoordelijk zijn. Het toerisme is de sector die we moeten koesteren nu deze zich aan de economische malaise lijkt te onttrekken. Het mag niet geraakt worden door onrust in ons land. Het is in deze moeilijke tijden dat we ervoor moeten waken dat populisme en gevoelens van onverdraagzaamheid de kop op kunnen steken. Dat kunnen we niet laten gebeuren en dat mogen we niet laten gebeuren. Het is aan ons allen om hier weerstand aan te bieden door elkaar vast te houden en respect te tonen voor een andere zienswijze. Maar ook kritisch naar ons zelf blijven kijken en ons afvragen of we wel het goede doen. Krijgen de burgers wel gelijke kansen? Worden de maatschappelijk opbrengsten eerlijk verdeeld? Voelt de burger zich rechtvaardig behandeld? Ik heb de stellige overtuiging dat wanneer we dit blijven doen, we niet alleen gezamenlijk deze storm zullen doorstaan, maar er samen ook sterker uit zullen komen.
Dames en heren,
Een mooie traditie van Koningsdag is dat we niet alleen de verjaardag van onze Koning Willem-Alexander vieren, maar ook dat we het moment gebruiken om expliciet stil te staan bij een bijzondere groep mensen die zich belangeloos en langjarig hebben ingezet voor onze samenleving. De gebieden waarop zij zich inzetten zijn divers, maar altijd wezenlijk. Of het nu het ondersteunen is van minderbedeelden, een bijdrage leveren aan het behoud van onze cultuur of inzet is voor de sport, allen verdienen onze hoge waardering. De nadrukkelijke publieke erkenning krijgen zij van ons vandaag, maar verdienen deze natuurlijk het hele jaar door!
Deze ochtend mocht ik 14 fantastische Curaçaoënaars bekend maken die geëerd zijn met een onderscheiding die hen door zijne Majesteit is verleend. Deze toppers zijn vanavond bijna allemaal aanwezig en ik wil ze bij deze nogmaals van harte feliciteren met hun onderscheiding en ze bedanken voor hun tomeloze inzet gedurende de afgelopen jaren!
Graag hef ik samen met u het glas en breng ik een toast uit op de gezondheid van Zijne Majesteit de Koning en op de verdiensten van onze decorandi.
Leve de Koning!!!!!
Biba e Rei!!!!
ISKURSO DI GOBERNADOR DI KÒRSOU
SEÑORA LUCILLE GEORGE-WOUT
SINTA NA KANTIDAT
DIA 26 DI APREL 2019
D
Bon dia tur hende presente, i partikularmente nos dekoradonan,
Awe ta un dia grandi i spesial atrobe. Un dia pa nos reflekshoná i rekonosé tur e hendenan komprometí ku nos sosiedat ku di forma boluntario i ku pleno dedikashon ta traha pa e komunidat akí. P’esei mes tambe ta un honor pa na nòmber di Su Mahestat Rei mi por otorgá boso un Kondekorashon Real. Na tur, ta 14 persona, di kua dos no por ta presente awé, lo risibí kondekorashon. Ta un distinshon ku kada un di boso realmente meresé! Pasobra un sosiedat no por sin hende manera boso.
Mas i mas ta notabel kon duru kurason di hendenan den nos komunidat ta bira. Duru den e sentido ku kada ken ta pa su mes, sin ta paga muchu tinu na su próhimo den nesesidat. Afortunadamente den boso kaso esei ta otro!
E tendensia egoista akí ta kana samsam ku e normanan ku a blikia. Mi ta di opinion ku nos mester kibra e tendensia akí i regresá na loke ta nos base, kaminda ta importante pa ta ehèmpel i duna bon ehèmpel. Karakterístikanan esensial manera integridat, hustisia i miserikòrdia mester bolbe bin destaká. Pasobra ta parse ku hopi hende a pèrdè e balornan akí for di bista. Anto ku esei mi ke men ku mas i mas hende ta di opinion ku nan por eksigí sierto kos, pasobra nan ta konsiderá ku esei ta nan derecho. Por sierto hopi bia no ta masha kla di unda e derecho ei ta bini. P’esei lo mi tin gana di mira ku hende ta bai dediká nan di un forma modesto na sirbi na lugá di eksigí. Un kambio asina ta benefisioso pa henter komunidat. Ta di mashá importansia pa huntu nos progresá komo hende i no laga progreso pa djis un grupo selekto so.
Ku boso esfuerso boso ta okupá diariamente ku yuda hende pa nan bai dilanti. Boso ta keda den e ròl di sirbidó na bienestar di boso próhimo, tin bia asta a kosto di boso propio interes. Nada malu ku esei, pasobra komo sosiedat nos mester hasi sakrifisio bai i bini, pa nos yega atrobe na esensia di eksistensia humano. Ku debido orguyo Kòrsou por bisa ku boso manera di ser i boso dedikashon na boso semehante ta bon pa nos pais. Boso ta duna ehèmpel kon mester anda, sea ta den deporte, den misa, den bo bario òf den arte. Tur esakinan ta tereno ku ta konektá hende ku otro i kaminda hende tin mesté di otro.
Lo mi ke animá boso pa sigui ku boso trabou i sigui marka pouta di dunadó di bon ehèmpel. Ta duna otro hende speransa, i... mi tambe. Hopi hende ta dependé di boso kontribushon i di boso yudansa. Pa nan, boso ta di balor inkalkulabel. Boso tin un ròl masha importante den nos sosiedat i mi ta spera sinseramente ku boso lo por sigui desempeñá e ròl akí pa hopi aña mas.
Mi ke konsiderá kòrtiku asina boso aktividatnan spesial, ku ta loke a kondusí na e distinshon akí.
Miembro den Órden di Oranje Nassau
1 Sra. M.E. Mathew-Barry Komo miembro aktivo di iglesia Ebenezer bo a okupá un lista di funshon masha largu i impreshonante. Di sekretario i rekoudadó di fondo, te presidente di ‘Ebenezer Women’s Group’. Bo ta semper kla pa sirbi bo próhimo. Niun pregunta, niun petishon no ta demasiado pa bo. Semper lo bo mira kon ta hasi pa bini kla. Bisa nò, no ta bo banda mas fuerte. Via ‘Miss Lee Foundation’ bo ta yuda mucha i adulto mediante kurso, pa nan desaroyá nan kualidatnan sosial i personal. Pero no ta via iglesia so..., tambe via ‘Health Care Toastmaster Club’ i ‘Female Jaycees Curaçao’ bo ta purba yuda e miembronan den desaroyo di nan kualidatnan personal i komo lider. Pa tal dedikashon a nombrá bo asta Senador di ‘Jaycees International’.
2. Sr. E.C.F. Bertad Despues di tabata 40 aña aktivo den enseñansa, bo ta guia hóbennan tambe komo coach, den sòfbòl i den futbòl di sala. Bo a sa di logra asta 7 kampionato tras di otro. Pero no ta hóbennan so a hòrta bo kurason. Bo tin 21 aña ta dediká bo na bo bario Willibrodus, komo presidente di sentro di bario. Bo a lucha tambe pa playa di Daaibooi keda libremente aksesibel i ku éksito! I komo si fuera no ta basta, bo tabata aktivo den polítika i bo tabata 10 aña miembro di direktiva di PNP.
3 Sr. O.F. Cuales Señor Cuales, asina menshoná bo nòmber, mesora Curom ta bini na mente. Bo tin mas di 45 aña enkargá ku programa di radio i bo ta duna reportahe di tópiko- i temanan diverso. Prinsipalmente bo narashon deportivo a duna deporte un otro dimenshon. E estilo ku bo a nara beisbòl a hasi e deporte akí mashá popular serka hóbennan. Hende a yega na mira deporte ku henteramente un otro bista. I narando na papiamentu bo a tene e leng’akí bibu i den desaroyo. Banda di e narashon i papiamentu ku tin bo interes, b’a dediká bo tambe hopi aña pa mantené e tradishon di Karnaval i Kultura di Kòrsou en general. Den e kuadro ei tambe bo a okupá vários kargo ehekutivo.
4 Sra. M.A. Esclodina Banda di bo trabou komo dosente den enseñansa spesial, bo ta dediká hopi tempu na religion i iglesia. Bo ta un forsa indispensabel na parokia di ‘Christus de Goede Herder’. Bo ta enkargá spesialmente ku duna guia religioso na mucha- i hóbennan i partikularmente hóbennan ku kapasidat limitá pa siña. Bo ta yuda ku atministrashon di Parokia i bo ta dediká bo na hendenan den nesesidat. Esaki bo ta hasi ofresiendo nan yudansa finansiero, pero tambe kolektando nesesidat di tur dia. Ta un dedikashon inkansabel ku bo ambiente no a laga di nota.
5 Sra. A.M.P. Jessurun.
“Señora Jessurun awe ta strobá i lo e risibí su Kondekorashon Real na un otro okashon.” Komo persona kende a tuma e inisiativa i komo fundadó di Arte di Palabra, b’a stimulá amor pa Kultura di Kòrsou i pa papiamentu i pone esaki sentral serka hóbennan. Asta Aruba i Boneiru, inspirá pa bo, tin nan propio Arte di Palabra i ta tene kompetensia entre e islanan ABC. Tur esaki a meresé korona tambe, pasobra Arte di Palabra a risibí vários premio, manera por ehèmpel
Premio Internashonal pa Lenga Materno, Stanley Lamp Award i Premio Biennal Pierre Lauffer, Chapi di plata. Banda di Arte di Palabra bo ta tene papiamentu bibu, skibiendo pa enseñansa buki na papiamentu bo mes. Te dia djawe ainda ta hasi hopi uso di esakinan. Danki pa e kontribushon akí! Anto, no ta skibimentu di buki pa enseñansa so tabata importante pa bo. Guia e alumnonan tabata nifiká ainda muchu mas. Den bo funshon di konrektor bo studiantenan semper por a yega serka bo i haña oido.
6 Sra. S.E. Nisbeth-Larmonie
“Señora Nisbeth-Larmonie awe ta strobá i lo e risibí su Kondekorashon Real na un otro okashon.” E pashon ku ta bibu den bo ta manera ‘Sanger ta sarafina... si e no por kana, e ta gatia.’ No opstante bo edat, bo ta keda dediká bo na desaroyo di kanto i na dirigí vários kor, manera ‘Bach Koor Curaçao’, kor ‘Orfeon Crescendo’ i e kor ‘Forti Kantando’. Banda di duna lès den formashon musikal tantu na adulto komo na mucha den sentronan di bario, bo a okupá tambe funshonnan ehekutivo pa kor di ‘Sta. Rosa de Lima’ i pa ‘Stichting Educatie Dirigenten en Koristen Kanta den Tono ku Amor i Alma’. Hopi aña largu bo tabata e forsa propulsor tras di organisá kurso di kanto koral i di dirigente koral. Danki pa loke bo a nifiká pa muzik na Kòrsou, i ta nifiká te ainda!
7 Sra. E.F. Martis-Leito Konvensí ku edukashon i desaroyo ta yabi pa futuro, b’a dediká bo na bo próhimo hopi aña largu via enseñansa i iglesia. Komo un hende ku tabatin un hubentut difísil e mes, bo por komprendé hende den difikultat bon i tabata bo plaser saka un man pa yuda nan. Via enseñansa, banda di duna lès, bo a yuda tambe desaroyá pa skol vários material na papiamentu.
Resientemente b’a publiká asta un outobiografia titulá ‘Ami ta Judith’. Bo tabata semper dispuesto pa yuda alumnonan ku nan spreekbeurt, opstel i resitashon. Di pursi pa bo, enseñansa ta yabi pa futuro. Te dia djawe ainda bo ta aktivo den bo komunidat di iglesia. Bo ta duna guia na adulto pa prepará nan pa e sakramentonan, bo ta tene charla i duna lès di katisashi. Tur esaki bo ta hasi pa motivá hende ku nunka nos no mester entregá.
8 Sr. N.D. Martina Komo lider spiritual di ‘Prison Fellowship Curaçao’ bo ta nifiká asina tantu pa èks detenidonan i nan famia... No solamente bo ta guia nan pa nan keda riba bon kaminda, bo ta yuda nan tambe finansieramente i materialmente. Anto bo ta hasi esaki for di bo mes saku. Asta bo a tuma famia di un detenido 3 aña den bo kas. Ainda, komo kapelan/kuidadó religioso na prizòn, bo ta keda dediká bo na e detenidonan i via Brasami, na otro hendenan ku mesté di yudansa. Kaminda hopi hende ta pèrdè speransa den detenidonan, abo t’ei semper ku bo positivismo pa yuda e hendenan akí pasa den tempu difísil.
9 Sr. R.B. Pereira Señor Pereira, amor pa mucha i deporte ta den bo sanger. Ademas di a dediká bo durante hopi aña na bienestar di ’bo muchanan’, bo a lucha tambe via sòfbòl pa e kousa ei. Bo mes a funda ‘Liga Uni Tur’, pa duna hóbennan oportunidat pa praktiká deporte. Despues ku b’a funda e Liga i bo tabata presidente, b’a okupá mas funshon ehekutivo den sòfbòl, manera tesorero na ‘Sport Vereniging Pichingolo’ i sekretario di ‘Curaçaose Softbal Bond’. B’a sigui un kurso komo rèfri, di moda ku bo por a flùit wega di sòfbòl tambe. I ora bo no ta na niun di e puestonan akí bo ta riba vèlt ta coach, òf ta hasi mantenshon na kualke kos nesesario di e vèltnan. Bo amor pa mucha i pa deporte ta bai leu i tur hende a nota esei debidamente. Masha hende ta gradisidu pa bo aporte i te ainda nan ta piki fruta di esei.
10 Sra. L.E. Sampson Mas di 22 aña bo ta lider di e grupo hubenil ‘The New Generation Group’ di Iglesia Ebenezer. Bo ta sostené hóbennan di edat di 12 te 20 aña den formashon di nan desaroyo personal i sosial. I bo ta hasi méskos tambe pa e muchanan di ménos rekurso den Oranjestraat i e bario Nieuw Nederland, ku ta forma e grupo hubenil ‘Watermelon Group’ denter di Iglesia Ebenezer, e iglesia pa kua bo ta okupá mas ku un funshon so, manera miembro di ‘Wijkkerkenraad’, miembro di ‘Centrale Kerkenraad’ di VPG, i sekretario di ‘Miss Lee Foundation’. E fundashon akí ta ofresé kurso pa promové desaroyo personal i sosial. Bo ta semper dispuesto pa yuda, sin ta ferwagt nada a kambio.
Kabayero den Órden di Oranje Nassau
1 Sr. J. A. Boutmy Bo a pone e deporte di esgrima na Kòrsou riba mapa, komo deportista i komo rèfri. Bo tabata un guru deportivo pa ekselensia. Banda di praktikadó di e deporte akí bo a okupá vários funshon ehekutivo, manera na klup di futbòl ‘Bandelino’ i na ‘Panamerikaanse Olympiërs Associatie’. Bo ta ko-fundadó di ‘Olympiërs Associatie van de Nederlandse Antillen’ i di e museo di deporte. Te awe ainda nos ta piki fruta di e aportenan akí. Bo ta tambe e hende ku a tuma e inisiativa pa na Hato bini un monumento dediká na Deporte ku na bo opinion no por a falta.
2 Sr. R.E. Colastica Bo ta di gran nifikashon pa desaroyo di religion katóliko na Kòrsou. For di 1978 bo ta presidente di e fundashon ‘Hóben e piedra bibu’. Ta un fundashon ku ta sostené hóbennan den nan desaroyo religioso i personal. Esei ta varia di organisá konferensia i kurso, te presentá programa di televishon. Ademas, via direktiva di ‘Stichting Rooms Katholiek Schoolbestuur’ bo ta dediká bo na enseñansa. No ta religion so tin bo interes. Nos no por laga di menshoná bo dedikashon na ansianonan via ‘Fundashon Nos Welita’ i tambe via ‘Raad voor Milieu Hygiëne’, na medio ambiente. Abo a pèrkurá pa e ansianonan a haña un kas nobo i ku a desaroyá un maneho riba tereno di medio ambiente.
3 Sr. F.B.M. Kunneman Bo tabatin un ròl di importansia den desaroyo atministrativo na 10-10-10. Promé komo visepresidente di Raad van Advies, pero despues tambe komo consultant.
Bo a sa di trese partidonan na tur dos banda di oséano huntu. Ta manera bo tabata logra esaki semper ku e fleksibilidat nesesario. Último añanan bo ta dediká bo na hasi komunidat mas konsiente di e reglanan di ‘corporate governance’ via skibimentu den korant, pero tambe ku kátedra na Universidat i dunando kurso gratuito. Komo abogado tambe bo a hasi esfuerso via e vários posishonnan ku bo a okupá, pa yuda mehorá aplikashon di lei den teoria i den práktika. Un rekòrt remarkabel.
4 Sr. A.A. Ramirez Bo tin mas di 25 aña presidente di ‘Rode Kruis Curaçao’! Bou di bo presidensia bo a pèrkurá pa Rode Kruis a haña un edifisio nobo. Bo a sòru ademas pa funda un sentro médiko na Barber, pero tambe ku transporte di ambulans a haña loke tabata nesesario pa un servisio adekuá. Bo a dediká bo ademas pa boluntarionan risibí preparashon adishonal i pa Rode Kruis na e diferente islanan a bai kooperá mas ku otro i ku otro organisashonnan relevante. I e dedikashon ei a duna fruta na ora di vários desaster di naturalesa ku Karibe a konosé. Na 2013 a koroná Rode Kruis ku e distinshon ‘Appeltje van Oranje’ pa e sekshon di boluntarionan hubenil. Anto tur e kosnan akí bo a hasi boluntariamente banda di bo propio konsultorio di okulista ku ta konta ku hopi kliente. Danki pa bo dedikashon.
Mi ta felisitá boso tur ku boso Kondekorashon Real bon meresí.
Un tremendo aplouso pa nos dekoradonan!
Promé ku efektivamente mi otorgá e dekorashonnan, mi ta pasa palabra pa mi achudant kende lo lesa e Dekreto Real.
Diskurso di Gobernador di Kòrsou na okashon di resepshon di aña nobo djárason dia 3 di yanüari di 2019
Ekselensianan, apresiado siudadanonan, bon nochi.
Mi ta kontentu di por saludá boso tur awe nochi atrobe, akí den hardin di palasio di Gobernador di Kòrsou.
Den masha sentido 2018 no tabata un aña fásil i 2019 tambe, manera situashon ta pinta lo ta un aña kompañá ku hopi reto. E desafionan akí sin duda lo eksigí lo nesesario di gobernashon, di industria i komèrsio, di sindikalismo, pero tambe di abo, siudadano. Den sierto sentido lo por kalifiká 2019 komo e aña di kambio. Nos lo ta kapas na 2019 pa laga Kòrsou bolbe floresé pa tur hende?
Damas i kabayeros,
Aña ku a pasa tabata un aña difísil pa Kòrsou. Meskos ku e añanan promé, na 2018 a bolbe papia di kontrakshon ekonómiko. For di 2016 Kòrsou ta den un reseshon i hopi empresa, organisashonnan sosial i siudadanonan ta pasando trabou pa tene kabes riba awa. Afortunadamente mayoria di bia esaki ta logra tambe, pero ku demasiado frekuensia nos ta lesa notisia di hotèlnan ku mester sera, tokante kantidat di retiru di personal òf tokante empresanan ku ta bai fayit.
Pa gobernashon di nos pais tambe tabata un aña difísil. Sigur pa estado di finansa públiko. Debe di gobièrnu a bai oumentando segun añanan a pasa. No solamente den término apsoluto, sino tambe den porsentahe di e produkto interno bruto di pais.
Tur hende lo ta di akuerdo ku e tendensia negativo akí no ta algu ku nos por keda soportá años i años mas. Nos tur por a tuma nota di e preokupashon ku Cft tin den e konteksto akí.
E situashon finansiero ekonómiko aktual ta afektá nos tur. Pèrdida di forsa di kompra, òf pió ainda, pèrdida di un entrada, ta un peso pisá riba lomba di siudadanonan òf famianan ku ta pasando den e sirkunstansia akí, pero tambe, peso riba nos poblashon komo totalidat. Pa un kantidat di siudadano e peso ta di tal magnitut ku nan ta bai buska un mihó bida fo’i Kòrsou. Na 2018, pa promé be den 15 aña por a nota un superávit migratorio den nos pais. Ta nifiká ku aña pasá pa promé be den un tempu largu mas hende a sali, ku hende a bin establesé na Kòrsou. Na mi opinion esaki ta típiko di e situashon ku nos t’aden.
Damas i kabayeros,
Yu di Kòrsou ta hende elástiko i fuerte. Ta loke atraves di siglonan nos a proba kaba. Pero pa fuerte ku un hende ta..., den tempu di krísis e tin nesesidat di tin perspektiva, di tin un bista riba yegada di mihó tempu. Pero ki ta e motibu ku progreso na Kòrsou ta stanka? Pakiko den e añanan ku a pasa a bai nos den sentido finansiero, ekonómiko i sosial mas bien malu, i no mihó? Lamentablemente no tin un kontesta klá riba e pregunta akí. Di mes e desaroyonan na Venezuela a kontribuí, pero esaki sigur no ta loke ta splika orígen di tur nos problemanan
…….
Den nos propio pais nos mester kambia rumbo di e baimentu atras akí. Nos mester keda puntra nos mes si efektivamente nos ta hasiendo e kosnan korekto i si nos ta hasi esakinan manera mester ta. Nos ta usando semper nos rekursonan limitá di e forma mas efektivo i efisiente posibel?
Damas i kabayeros,
M’a kaba di mustra awor ei, ku den tempunan difísil pueblo tin mesté di perspektiva. I nos poblashon tambe tin nesesidat di mira lus na final di e tùnel pa e sigui kere den tempunan mihó. Ta ora nos mira e oportunidatnan, nos por ta prepará pa pone nos skouder bou di nan i trese mehoransa. Ta ku satisfakshon mi ta mira antó kresementu di turismo i gosa di mira mas barku krusero den nos haf i kurason di nos siudat rebosante di turista. Sinseramente mi ta yama invershonistanan grandi, nobo, internashonal den turismo i den trahamentu di barku bon biní. Den e desaroyonan positivo akí mi ta mira e promé señalnan di rekuperashon ekonómiko.
Alabes nos no por laga di tene na kuenta e retonan enorme ku Kòrsou ta konfrontando. Di kurason mi ta spera ku na 2019 ta kaba rònt af algun proyekto den desaroyo. Lo ta bon ora Hòspital Nobo efektivamente bira operashonal, ora bini seguridat rònt di eksplotashon di refineria, ku porfin ta kibra e problemátika di ‘red tape’, di moda ku tumamentu di desishon tokante proyektonan por kana aselerá.
Gobièrnu, huntu ku mundu di negoshi ta trahando bela yen pa krea e malchi pa kresementu ekonómiko i prosperidat. E plannan t’ei kaba i ta trahando diligentemente riba ehekushon di esakinan.
Mi ta kontentu di konstatá ku gobiernu ta hasi uso tambe di e posibilidatnan ku Reino ta ofresé nos. Organisashon di e próksimo mishon komersial ‘bon biní for business’, kaminda gobièrnunan di Hulanda i di Kòrsou konhuntamente ta purba interesá empresanan pa bin invertí na Kòrsou, ta un ehèmpel di kooperashon efektivo.
Damas i kabayeros,
2019 ta bai bira un aña di reto, pero mi ta konvensí ku ora gobernashon, komèrsio i pueblo en general traha man na man, e momentonan bunita i eksitoso lo predominá eksplísitamente. Huntu nos por hasi e aña nobo akí un bunita aña!
Ta mi plaser pa huntu nos brinda. Huntu ku mi esposo Herman mi ta deseá kada un di boso i boso famia un aña nobo próspero i salú!
Salú!
Proost!
Cheers!
DISKURSO DI GOBERNADOR DI KÒRSOU SRA. L.A. GEORGE-WOUT NA RESEPSHON DI DIA DI REI
26 di APREL 2019
Ekselensianan, damas i kabayeros bon nochi.
Un sinsero bon biní na boso tur riba e bunita anochi akí. Semper ta dushi nota ku na un kantidat asina grandi boso ta aseptá mi invitashon. Riba nochinan manera esaki mi ta gusta usa e oportunidat pa trata un sierto tema òf asuntu. Sin embargo e aña akí m’a haña esei fèrfelu. No tantu e kuestion di disidí kua tema, sino mas bien pasobra den nos komunidat e tópiko ta asina kargá. Aki algu mas ku un luna nos ta kòrda ku 50 aña pasá e susesonan di 30 di mei a tuma lugá. E dia históriko akí, ku hopi di nos a eksperensiá konsientemente, a laga un impreshon imborabel serka nos tur. Maske awe ya ta kasi mitar siglo a pasa, loke a sosodé dia 30 di mei ta sigui tin su efekto te dia djawe i e tabatin un impakto enorme riba nos poblashon. No ta pòrnada ku te dia djawe ainda ta papia i ta diskutí riba loke eksaktamente a pasa. Mi no ke papia awor akí tokante e susesonan di e dia ei mes, awa na suela nos no por rekohé..., ta klabu pasá. Loke sí ta intrigá mi ta e lèsnan ku nos lo por a siña di 30 di mei. Kiko nos a siña realmente di e dia ei? Nos a siña algu i for di e tempu ei nos a krese komo pueblo? Konsiderando e diferente puntonan di bista riba e problema, no ta fásil duna kontesta kla riba tal pregunta. E lès mas importante ku mi mes a siña ta ku violensia nunka no ta e solushon; ni di parti di e siudadania, ni tampoko di parti di esnan na kabes di pais. Violensia ta polarisá sosiedat i ta pèrkurá pa hende krese mas separá fo’i otro na lugá di yega mas serka otro. Por lo tanto, no mester resolvé e diferensianan di opinion riba barikada, sino na mesa. Ta manteniendo kombersashon i kondusiendo debate ku rèspèt pa e puntonan di bista i interesnan ku ta diferensiá, por trese e diferensianan di opinion mas serka otro. Ta loke mester hasi den tempu di prosperidat, pero masha sigur tambe den tempu ku bientu ta kontrali.
I asina mi ta yega na e retonan ku nos ta enfrentá aktualmente. Mi ta papia di ‘nos’ konsientemente, pasobra mi no ta referí na gobièrnu so, na empresa- i institushonnan so, sino tambe na nos tur. Nos tin algun tempu kaba ta eksperimentá ku nos situashon finansiero-ekonómiko i sosial ta bayendo atras i final ainda no ta na bista. Nos tin algun tempu kaba ku oumento di desempleo, medidanan di ousteridat menasante, inseguridat tokante refineria; pais i pueblo ku ta sufriendo bou di sirkunstansianan pa kua parsialmente so nan mes ta responsabel. Turismo ta e sektor ku nos mester tesorá awor ku ta parse ku e ta evadiendo e krísis ekonómiko. No por laga disturbionan den nos pais afekt’é. Den e tempunan difísil akí nos mester ta konsiente ku populismo i sintimentunan di intoleransia por surgi. Nos no por laga esaki tuma lugá i nos no mag di laga esaki tuma lugá. Ta na nos tur pa resistí esaki manteniendo nos uní i mustrando rèspèt pa vishon diferente. Pero nos mester keda mira nos mes tambe krítikamente i puntra nos mes si nos ta hasiendo loke ta korekto. Ta asina ku siudadanonan ta haña oportunidat igual? Ta repartí e benefisionan sosial honestamente? E siudadano ta sinti ku ta trat’é di forma hustu? Mi ta kere firmemente ku si nos sigui hasi esaki, nos lo no soportá huntu e tormenta akí so, sino ku huntu nos lo sali mas fuerte for di e trafat.
Señora i señores,
Un bunita tradishon di dia di Rei ta ku no ta dia di aña di nos Rei Willem-Alexander so nos ta selebrá, sino ku nos ta usa e momento tambe pa reflekshoná eksplísitamente riba un grupo di persona spesial kendenan a traha pa nos sosiedat di manera desinteresá i durante hopi aña. E áreanan na kua nan a dediká nan ta diverso, pero semper esensial. Ya sea nan ta apoyá esnan ménos afortuná, kontribuí na preservashon di nos kultura òf nan ta dediká nan na deporte, nan tur ta meresé nos gran rekonosementu. Awe nan ta risibí rekonosementu públiko eksplísito, pero naturalmente nan meresé esaki henter aña i semper!
Awe mainta tabata mi plaser anunsiá 14 kurasoleño fantástiko ku a honra nan ku un premio otorgá pa su Mahestat. Kasi tur e tòpernan akí ta presente awe nochi i mi ke bolbe felisitá nan sinseramente ku nan distinshon i gradisí nan pa nan esfuerso sin frena durante e último añanan!
Mi ke bati glas huntu ku boso awor i brinda pa salú di Su Mahestat Rei i pa e méritonan di nos dekoradonan.
Biba Rei!!!!
Beste / Lieve medeburgers,
De Kerstboom is weer opgetuigd. In veel huizen zal de Kerststal zijn uitgestald. En zowel in huis als buitenshuis is de verlichting weer aangebracht. Misschien wat minder dan andere jaren; maar toch (…) In kerken wordt het kerstverhaal verteld. Families komen weer samen en vrienden worden opgezocht. Zo creeren we met elkaar de Kerstsfeer. De viering van de komst van de Vredevorst, Jezus Christus!
Een gevoel van geborgenheid en saamhorigheid. Ook van veiligheid en vertrouwen. Elk mens heeft daar behoefte aan. En het mooie is dat we dat aan elkaar kunnen geven; zonder dat het ons iets kost. Door het aan een ander te geven, krijgen we het ook vanzelf terug.
(…)
Dat gevoel van veiligheid en geborgenheid kan helaas ook verloren gaan. Bijvoorbeeld als gevolg van negatieve ervaringen, waardoor men teleurgesteld is geraakt in de medemens of de overheid. Dan is het gegeven vertrouwen beschaamd; en raken relaties verstoord. Mensen besluiten daardoor om niet meer mee te doen; dat kan voorkomen binnen de familie, maar ook binnen de gemeenschap als geheel.
Als je dat een enkele keer overkomt, dan kan je je daar nog overheen zetten. Maar als er een patroon ontstaat van teleurstelling en het gevoel van buitengesloten te zijn, dan raakt het vertrouwen onherstelbaar beschadigd. En dan loopt de maatschappij als geheel vast. Dat moet ten alle tijden worden voorkomen.
Dat gevoel wordt versterkt als mensen niet volledig mee kunnen doen in de maatschappij. Als medeburgers de aansluiting missen door achterstand in onderwijs of toegang tot sociale voorzieningen, dan leidt dat tot ongenoegen en ontwrichting. Dan zien mensen “het niet meer zitten”; en kiezen ze hun eigen weg.
Ook kan dit gevoel worden veroorzaakt als groepen elkaar om andere redenen buitensluiten; vanuit het idee: “nu zijn wij aan de beurt”. We weten inmiddels ook als gemeenschap maar al te goed hoe dit kan ontsporen.
Zo kunnen gescheiden werelden ontstaan. Een tweedeling in de maatschappij. Dat moeten we niet willen op Curacao.
We kunnen allemaal redenen bedenken om ons gedrag goedpraten; we zeggen dan: “zo werkt het nu eenmaal in onze maatschappij” of “als ik het niet doe, dan doet een ander het wel”. Maar is dat nou de manier waarop we met onszelf willen leven? Het louter nastreven van eigen belang doet afbreuk aan de solidariteit die we binnen een gemeenschap nodig hebben.
We moeten elkaar juist bijstaan in moeilijke tijden. En niet het onderste uit de kan willen halen. Een zekere gematigdheid is een deugd; zeker als we als gemeenschap de tering naar de nering moeten zetten. Dat kan ook het draagvlak voor maatregelen, die soms ook nodig zijn, vergroten.
Laten we elkaar daarom helpen om die reflex – om ons eigen belang voorop te stellen- te weerstaan. Laten we elkaar op het rechte pad houden, zodat we geen machten van buitenaf nodig hebben om misstappen te corrigeren. Als ons dat lukt, dan zal ons dat trots maken op onszelf. En bovenal, dan zullen ook onze kinderen trots kunnen zijn op ons; en wij op onze kinderen. Onze samenleving wordt daar beter en mooier van.
Zoals ouders hun kinderen moeten voorleven, zo zullen leiders van de gemeenschap als voorbeeld moeten dienen voor de burgers. “The tone at the top” is vaak bepalend voor handelen en gedrag van mensen binnen organisaties of een gemeenschap. Schuiven met normen en waarden leidt tot verval. Daarbij gaat het er niet per se om dat we traditionele normen en waarden naar vorm naleven; maar wel dat we de kern daarvan onder alle omstandigheden overeind houden.
Daarom is reflectie op ons eigen gedrag en handelen van belang. We moeten onszelf rekenschap geven dat we nog steeds op de goede weg zijn. We kunnen en moeten onszelf corrigeren, waar dat nodig is. Dat weten we zelf ook wel. Een ieder kan dat op zijn eigen manier, in zijn eigen omgeving, doen. Behandel ik mijn kinderen eerlijk en gelijk; hoe ga ik om met mijn buren; klopt het wel als ik om gunsten vraag; neem ik mijn verantwoordelijkheid als bestuurder of leider; en kies ik voor het algemeen belang van de gemeenschap of laat ik mij leiden door deel-belang van mijn groep, of van alleen mijzelf.
De noden in ons land zijn groot. Zowel sociaal als materieel. Aan beide aspecten zullen we hard moeten werken. We moeten ons morele kompas aanspreken om het rechte pad te bewandelen. Maar als dat lukt, geeft dat ook rust en voldoening; gemoedsrust. Het vergt grote inspanningen van ons tezamen om zaken weer enigszins op orde te brengen en te houden. Maar zo kunnen we opnieuw veiligheid en vertrouwen en geborgenheid bij elkaar te vinden.
Met Kerst staat de zuiverheid en de kwetsbaarheid van het pasgeboren kind centraal. Maar als jong Land zijn we evenzeer kwetsbaar en zullen we moeten waken voor onze zuiverheid. Op Curacao zijn we op elkaar aangewezen om ons als Land verder te ontwikkelen. Het potentieel is er; maar we moeten elkaar de ruimte geven om tot ontplooiing te komen. Meedoen van allen in de maatschappij biedt de beste garantie dat mensen zich verantwoordelijk en betrokken voelen. Op basis daarvan zullen we bij elkaar een nieuwe geborgenheid en saamhorigheid kunnen vinden.
Mede namens mijn echtgenoot, wens ik u allen een zalig Kerstfeest.
Dat het Kerstlicht mag schijnen in ieders hart!


text:
Es ku kuminsá papia di e pasado kolonial i di sklabitut, mester papia di pobresa tambe, èks minister Omayra Leeflang (Enseñansa, Siensia, Kultura i Deporte) ta haña. “Ainda tin sklabitut: un pobresa humiante ku ta Reina na Kòrsou.”
Leeflang regularmente ta papia ku hóben, awor ku komo penshonado e ta organisá proyekto di arte. “Ta relato horibel ku mi ta tende”, e èks minister ta konta. E ta prekupá pa e bida di tiner na e isla. Espesialmente mucha muhé tiner ku segun Leeflang pa motibu di nan situashon di pobresa hende hòmber ta abusá di nan seksualmente, a kambio di kuminda.
For di edat di diestres aña e tin un relashon
“Mi tin kontakto ku un mucha muhé ku for di su diestres aña di edat tin un relashon ku un hòmber di 24 aña”, Leeflang ta konta. “Esaki ta pedofilia. Niun hende no ta realisá esaki!” E tambe ta bisa mi: esaki ta e úniko manera ku mi por kome.”
‘Ta kria nos yunan pa keda katibu’
“Bo ta mira kon ta akseptá esaki, bou di supervishon di su mama kende tambe ku relashon ku diferente hòmber ta haña kuminda pa su yunan chikí. Esaki no ta normal. I loke ta e di mas pió: e no ta e úniko kaso”, e ta bisa.
“Hopi bia ta kria nos yunan pa keda katibu. E sklabitut di ta dependiente di hòmber mas grandi hopi bia ta nan úniko skapatorio.”
‘Ta sera wowo pa pobresa’
“Lanta den pobresa aki na Kòrsou ta un fièrnu pa hopi hóben.”, Leeflang ta mira. E tin hopi mas ehèmpel di loke e ta tende di e hóbennan. Loke e ta ripará e último añanan ta dos kos: E relatonan ta ‘horibel’ i ‘nan no ta úniko’.
“Un mucha hòmber ku mi a papia kuné, na edat di nuebe aña tabata ta testigu di e asesinato di su ruman hòmber, pasobra nan tata tabata miembro di un guèn. Awor, na edat di diesocho aña el a kaba di eksperensia un otro asesinato. Kon e mucha hòmber aki un dia por superá esaki?”, segun Leeflang. “Komo reakshon e mucha hòmber aki ta sera su mes den kas. Again, despues di tur e tiroteonan na kas di famia: e no ta e úniko.
“Kon bo ta skapa di un pasado kolonial i e pobresa ku ta keda usuriá? Esei ta e pregunta ku nos mester hasi na nos mes”, Leeflang ta haña. “Bon mirá, si mi wak henter komunidat, ta un konklushon so ta posibel: ta sera wowo pa e pobresa. Entretantu pues tin un grupo di nos hendenan ku ta den sklabitut.”
“Papia di pobresa ora bo papia di e pasado di sklabitut’
Na kaminda pa e despensa ku gabinete ta bai pidi pa e pasado di sklabitut hulandes, e èks minister ta boga pa un diálogo – na Kòrsou í na nivel di Reino – tokante e trato di pobresa na e isla,
‘Si nos no hasi esaki awor, e situashon ta bira inmanehabel’
“Mi punto ta: nos a sali for di e pasado di sklabitut i kolonialismo ei. Ta masha bunita ku nos ta duna mas atenshon na esaki , pasobra e prosesamentu di esaki mester sosodé na un manera digno. Na mes momentu, nos mester manehá e pobresa tambe si nos ta papia di sklabitut. Si nos no hasi esaki awor, e situashon ta bira inmanehabel.”
Amor pa bo mes pa medio di arte
Entretantu via e fundashon Podiumkunsten (arte di podio) e ta trata di duna perspektiva na ‘hóben ku tiki oportunidat’, e ta konta. “Bo ta haña konfiansa den bo mes i amor pa bo mes ora bo traha na arte. Mi ta mira kiko e ta hasi ku hóben, e ta liberá nan pasobra nan ta haña e forsa positivo den nan mes.”
”Asina a lo ménos mi por hasi algu pa esnan ku ta serka di mi, pero esaki ainda ta masha tiki. E konfrontashon aki ta asina…” E ta kai den un silensio. “Mi no por haña palabra p’e.”
Si un bia bo a yuda hende ku aki na Kòrsou ta den pobresa i si bo a tende e relatonan personal… Esaki ta hasi bo histériko”, Leeflang ta bisa. “Bo ta bai drumi kuné i bo ta lanta kuné.”


text:
Mientras Kòrsou a hasi sakrifisio sobrehumano pa yuda e kousa di Segundo Guera Mundial (WWll), algun yu di tera ilegalmente ta hasi negoshi ku e enemigu. Lo bo no haña e informashon aki fásilmente, pero ta importante pa no tapa kara pa e tema ounke kon inkomfortabel e por ta. E tambe ta parti di nos historia. Ademas no ta aki so e a pasa. Mi a skohe e kaso mas konosí na Kòrsou den kua kastigu di prizòn a kai pa hasi negoshi ku e enemigu durante WWll.
Kòrsou for di momento ku Alemania a okupá Ulanda, a hasi hopi sakrifisio na fabor di e aliadonan. Apesar di kontratempu, Kòrsou a kolektá 11 mion (awe: 180 mion) pa yuda Ulanda. Nos situashon a empeorá ora Merka a drenta WWll. Gobièrnu a tuma medida manera restrikshon di divisa, gasolin i importashon huntu ku prohibishon di komèrsio ku e enemigu, esta Regeling Rechtsverkeer in Oorlogstijd P.B. 1940, No. 67 (schade toebrengen aan belangen van het Koninkrijk in Oorlogstijd). Negoshi entre nos i e enemigu durante WWll tabata varia di arma, petroli, merkansia i asta obranan di arte hòrtá. E lei tabata prohibí ku ken hasi negoshi irespekto si e merkansia tabata legal.
Na 1941 a start un investigashon penal na Aruba den kuadro di un empresa na Aruba di doñonan di Kòrsou, dos ruman Curiël, sospechá di a bende zeta ku Sr. Eikhof, un empresario Aleman na Rio Hacha, Colombia. Den Korte fiskalía kier a proba ku e benta tabata ilegal i intenshonal. Inisialmente e defensa a deklará ku ta e empresa a hasi negoshi i no e doñonan, lokual Hues rechasá. Despues e defensa a trata na kombensé Korte ku su klientenan no tabata sa ku Sr. Eikhof tabata Aleman.
Fiskalía sinembargo a demostrá ku Sr. Eikhof tabata konosé e rumannan pa algun dékada i ku nunka e a skonde su nashonalidat Aleman. Sr. Eikhof aparentemente semper a keda fiel na Alemania i segun fiskalía asta a organisá un fiesta grandi dia Alemania a okupá Ulanda (10 mei 1940). Tambe a bin dilanti transakshonnan via un Sr. Zuñiga ku segun Korte tabata: “algemeen bekend als den vertegenwoordiger van de Duitsers”. Finalmente, defensa a deklará ku e benta na Rio Hacha no tabata intenshonal ya ku su klientenan tabata deskonosé e lei prohibiendo negoshi Aleman.
Riba 31 di òktober 1941, Korte di Apelashon den su veredikto kontra rumannan Curiël ku ta bisa e.o: “Uitgaande van de mening, dat niet alleen gelds-, doch invloeds- of beheersbelangen aanwezig waren in de handel met de firma Eikhof te Rio Hacha en dat de Heer Eikhof buiten geschil Duitser is, achtte het Hof schuld aanwezig”. E rumannan huntu a haña un kastigu di 3 siman den prizòn.
Ku e veredikto e episodio aki no a sera. Abogadonan S. van der Meer, L. Lampe i C. Eman ku a defendé e rumannan Curiël, ta start un kaso sivíl kontra nan ya ku e últimonan no kier a paga e abogadonan. Na 1949 e kaso penal kontra di e rumannan Curiël ta yega Hoge Raad na Ulanda. Esaki despues di un evaluashon ta rechasá ku e rumannan a aktua “met opzet” pero ta konfirmá ku nan ta debidamente kulpabel konfome e veredikto di Korte na Willemstad.
Den historia mundu (t)a konosé muchu hende ku ta(bata) dispuesto pa pone interes di nan mes hendenan i asta pais un banda pa ganashi i otro benefisio ku no ta sirbi interes general. E peliger di esaki ta bisto, tambe aki na Kòrsou.
Willemstad, Curaçao
Foto: Archivo Nashonal


text:
GABINETE SCHOTTE A FIA NAF 1,700 MION I A UZA
MIONES DI RESERVA DI FONDO DI PENSHON (AOV)
Willemstad – “Debidamente na final di òktober 2010 Gabinete Schotte a fia plaka. A fia NAF 1,700 mión for di Ulanda via di emishon di bono”. Na palabra Alex Rosaria, lider di frakshon di Partido PAIS den Staten reakshonando riba e echo ku den Parlamento miembronan di Frakshon MFK ta insistí den nan mentira di no a fia plaka.
Den un reakshon MFK a bisa ku bèrdat tabatin un fiansa pero ku esaki tabata parti di lokual e kabinete promé ku 10-10-10 a negosiá. Rosaria:
“E echo ku ta otro hende a negoshá e fiansa aki no ta relevante. Relevante ta ku ta Gabinete Schotte a firmé. Si un hende bai un banko komersial i negoshá un fiansa pa mi i mi firma esaki, ta ami a fia e plaka i no e persona ku a negosi’é pa mi. Pues si Gabinete Schotte no tabata di akuerdo ku un fiansa ku un otro a negoshá, e no mester a firm’é”.
Despues di e fiansa na fin di òktober 2010 ta bèrdat ku Gabinete Schotte no a fia mas plaka.
Esaki no pasombra e Gabinete a hiba un bon maneho, pero pasombra CFT a prohibí nan fia mas plaka. Netamente pa e motibu aki, Gabinete Schotte – en bista ku a sera kranchi di fiamentu di plaka – a kuminsá gasta reservanan di nos pais. Prinsipalmente reservanan di penshon (AOV).
I lo ta pa e motibu aki mes Staten riba 14 yüni 2012 asta miembronan di MFK (Pisas, Koeyers, Thodé, Rozier i Garmers) a desaprobá e maneho finansiero hibá pa e mandatario di MFK enkargá ku finansa, bisando den un moshon riba e fecha ei ku:
“ta desaprobá e manera ku George Jamaloodin a hiba e atministrashon finansiero di pais”.
“Mirando e track record aki, ta rekomendabel pa MFK, sigur riba e tereno di finansa públiko, realisá ku e mihó kos ku e por hasi ta keda ketu i stop di gaña,”
Rosaria a bisa finalmente.


text:
Colegio EPI su anochi informativo pa studiante cu ta interesa den sigui nan estudio intermedio, e biaha aki ta via Facebook Live.
Tur aña e team di decanonan ta ricibi studiantenan di diferente scolnan secundario riba campus pa splica y mustra kico Colegio EPI por ofrece. Sinembargo, diaranson awo dia 24 di maart, esaki lo tuma luga pa prome biaha via Facebook Live Session.
E evento aki a haña e nomber “EPI goes Live” y ta cuminsa 6’or di atardi. Di e manera aki EPI su intencion ta pa yega na mas tanto hende posibel, cu un bista extenso di tur e diferente rumbonan di formacion cu un studiante por scohe. Tur aña esaki a tuma luga riba campus mes caminda cu e decanonan ta duna un tour y informacion specifico di cada un di e 4 unitnan y e programanan di enseñansa. E sesion informativo aki semper ta bon atendi pa no solamente studiante, pero tambe nan mayornan.
Colegio EPI mester a pensa riba un otro manera pa duna futuro studiantenan informacion, sin bin campus fisicamente, mirando e situacion actual di COVID-19. P’esey a scohe pa haci uzo di tecnologia y organisa un sesion informativo virtual
“EPI goes LIVE” ta tuma luga riba diaranson 24 di maart, cuminsando exactamente 6’or di atardi, cu transmision LIVE via e Facebook Page di Colegio EPI. Di e manera aki tur hende por tin acceso pa asisti.
Durante e live session aki publico lo por conoce e team di decanonan mas di cerca mientras cu nan ta duna informacion relevante di cada programa di educacion. Ademas, studiantenan actual lo duna un tour di e campus. Asina tur futuro studiante por haña un idea di kico nan lo por encontra si nan dicidi di sigui nan estudio secundario na Colegio EPI.
Faltando menos di 48 ora pa e evento aki, Colegio EPI ta extende un caluroso invitacion na un y tur pa join “EPI goes LIVE” diaranson 24 di maart pa 6’or di atardi. Sigui e Facebook Page ColegioEPI pa e countdown y mas informacion.


text:
Farandula
Inskripshon a habri pa Premio Charlwin ‘Broertje’ Marshall 2021
WILLEMSTAD – Gobièrnu di Kòrsou ta anunsiá ku inskripshon pa Premio Charlwin ‘Broertje’ Marshall 2021 ta habri. Ta otorgá e premio prestigioso aki komo parti di e kompetensia spesialmente pa hóben riba tereno kulinario. Personanan entre edat di 16 te ku 30 aña, ku ta sigui formashon kulinario òf ta traha riba e tereno kulinario, ta bin na remarke pa inskribí na e kompetensia di e premio akí. E kompetensia ta tuma lugá den luna di aprel 2021 i entrega di premio ta tuma lugá den luna mei 2021.
This content is exclusive for members
Register or login to unlock this article
Farandula
International Beautiful You Fashion dia 3 di yüli próksimamente na Kòrsou
Willemstad – Próksimamente International Beautiful You Tour di Dewayne Williams (Mr Debonair) lo ta di bishita na Kòrsou tambe. ‘Beautiful You Fashion’ ta un organisashon ku ta hasiendo un gira mundial di kual nan lo bishita mas di 150 siudat òf pais i duna nan konosementu riba e tereno di beyesa, modelahe, diseño etc. Vários parti di Estádos Unídos, Afrika, Europa, Asia, Sur Amérika i den Karibe ta inkluí den nan gira i Kòrsou no ta un eksepshon. Dia 3 di Yuli próksimo International Beautiful You Fashion lo tin su show aki na Kòrsou.
E organisashon ta duna oportunidat na tur persona ku un dia kier biba e momentu di ta den un fashion shou òf ku ke biba e soño di ta riba tarima. Bo por ta profeshonal òf no profeshonal. Pa esnan ku no tin eksperensia den e mundu di modelahe, nan mester hasi un quick training serka Sherry di Mature Model Manegement ku tin un tim ku lo prepará nan. Despues di inskribí manual ta pasa pa hasi esaki digitalmente.
E show mes ta tuma lugá djadumingu 3 di yüli i ta duna oportunidat na tur sekso i di tur edat. Tambe personanan kòrtiku, haltu, diki, yen, curvy, plus size, flaku, tur ta bon bini. Tin oportunidat pa 100 persona i a keda algun lugá ainda. Training nan a kuminsá kaba serka Mature Model Management i por yama na numbernan di telefòn 676-4797, 526-0893 òf 514-4738 pa mas informashon of iskribi riba djadumingu entre 10’or di mainta pa 7’or di anochi na RooseveltCenter ariba mas 25 florin.
Modelonan di Mature Model Management ku forma parti di e show di moda dia 3 di Yuli lo por bai modelá pa e organisashon tambe den ‘Fashion Week’ na New York, bou di ouspisio di Plitzs Fashion Marketing, pa modelá den luna di sèptèmber.
Kasnan di moda ku ke forma parti di e show aki por òf diseñadónan ku ta deseá ekshibí nan trahenan, tambe esnan (Beginners) ku kier mustra nan kolekshon. Ya tin un diseñadó di Barbados ku ta bai bini ku su kolekshon di Urban, tambe di Kòrsou lo tei Eugenie Florentina, Kasnan di moda ‘Caprichos de Mujer’, ‘Kids Paradise’, ‘Asha African Assortment’, Shoe’ Niverse, te ku aworakí. Interesadonan ku tambe kier forma parti di e show aki por tuma kontakto ku Mature Model Management pa forma parti òf mas informashon.
Farandula
Un anochi di magia ku JOEL EL MAGO na Kòrsou
‘Curaçao Magic Show’ kargá ku entretenimentu dia 4 di yüni próksimo
WILLEMSTAD – Djasabra 4 di yüni 2022 Brakkepput Mei Mei ta esenario pa Kòrsou risibí e popular mago JOEL EL MAGO pa un solo presentashon durante ‘Curaçao Magic Show’. Joel El Mago ta un di e magonan mas popular aktualmente despues di su partisipashon eksitoso na ‘Spain’s Got Talent’. Komo ganador di ‘Got Talent Magic’, Joel El Mago a yega na fama internashonal pa su trikinan di magia ku ta sorprendé tur públiko. Tur kos lo ta kla pa 7 ‘or di anochi e evento ranka sali pa entretené e públiko amante di espektakulo aki na Kòrsou. Ku presentashon speshal di Chòkòi i Explosion Dancers.
Joel El Mago kende su nòmber ta Joel Armando Hernández ta un mago outéntiko di 38 aña di edat. E ta originalmente di Cuba pero aktualmente e ta biba na Spaña. Na 2017 e a konkistá e públiko di Spaña ku su presentashon di magia sumamente gustá durante e show popular ‘Spain’s Got Talent’. Joel El Mago ta konosí pa su espektákulo úniko di magia basá riba su talento, ilushon i humor. Alabes e ta un persona ku karisma i ta interaktuá ku e públiko na un manera ku e públiko ta bira parti di e show.
Pues ta un show pa hinter famia. Muchanan te ku 13 aña ta paga NAF 20 florin. Karchi pa adulto ta kosta NAF 55 florin. Pa esnan ku ta deseá di sinta mas serka pa purba deskubrí e sekretonan di Joel El Mago tin karchi VIP Single disponibel pa NAF 85 florin. Mesa VIP di 6 persona ta kosta NAF 750 florin. Pa VIP ticket i mas informashon, por tuma kontakto via numbernan 512-7272, 561-3131 òf 512- 5700.
Karchinan ta optenibel entrante djaweps 12 di mei 2022 na Mensing’s Caminada, Bam Bam Tech Sports Zone, Beep Beep, Pompstation Sta. Maria i tambe ònlain via Tickets Caribbean. Magical Events huntu ku su partnernan Aquarian Pet Store, Magic Shawarma, Alves Supermarket, Vanddis, Vigilante i Daboussi Motors ta invitá pueblo di Kòrsou kompletu bin disfrutá di Joel El Mago dia 4 di yüni 2022 na Brakkeput Mei Mei.
Farandula
Marcha di Seú 2022, djadumingu 3 di Yüli 2022
WILLEMSTAD – Minister di Enseñansa, Siensia, Kultura i Deporte (ESKD), Sr. Sithree van Heydoorn, ta partisipá na pueblo di Kòrsou ku a proponé na Fundashon Kultural Seú Kòrsou (FKSK), pa marcha di seú tuma lugá riba djadumingu, 3 di yüli 2022. Esaki, despues di a hiba deliberashon ku diferente departamento di gobièrnu ku ta envolví ku trabounan pa ku marcha di seú.
Minister a pidi FKSK pa someté e kambio di fecha aki na aprobashon serka su miembronan. Den un reunion riba djárason, 6 di aprel último, gruponan a bai di akuerdo pa organisá un marcha den kuadro di Dia di Bandera. E marcha ta tuma lugá den e fin di siman di Dia di Bandera i ta kulminashon di un seri di aktividat den e fin siman di 1 pa 3 di yüli 2022.
E aktividatnan akí ta kuminsá for di djabièrnè promé di yüli (pronto ta anunsiá e aktividat aki), siguí pa Dia di Bandera ku ta riba djasabra 2 yüli i kulminá djadumingu 3 di yüli 2022 ku e Marcha di Seú. E marcha tin komo lema “Seú ta bai Kaya” i e ruta ta di Tesoro Building, Franklin D. Rooseveltweg, pa Aqualectra na Otrobanda.
Daily Nobo
Kon lo parti e 200 mion Euro di Reparashon?
Filis, Cubs, Arizona i Dodgers hopi interesá: Merkado pa Xander a kuminsá bira kayente…
Iran a keda eliminá i desapuntá su fanatikada
Argentina a logra pasa pa e otro buèlta
Manchester United a prepará un oferta pa Cody Gakpo
Rapper Jon Tarifa ta kolaborá ku kantante Darren Gardner den ‘When I was Younger’
ÁMTENAR NA SOAW A BIBA 7 LUNA DEN UN MUNDU DI ABUNDANSIA
KASO DI ÁMTENAR KU A HÒRTA PLAKA NA SOAW DEN KORTE.
Abogado Braam a gana kaso di NAf 2.206.846,25 pa Girobank
KORTE A KAMBIA SENTENSIA DEN E KASO DI MICHELANGELO PENIJN
Trending
-
Sosial7 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal6 days ago
Abogado Braam a gana kaso di NAf 2.206.846,25 pa Girobank
-
Lokal6 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
Wes a kondená asesino di beibi den barika di su mama
-
Lokal7 days ago
Trinta indokumentado venezolano kier a drenta Kòrsou ilegalmente
-
Lokal3 days ago
Empleada haltu di casino ‘online’ a pèrdè demanda pa haña bónus


text: Diaranson mainta a drenta informe di un posibel caso di secuestro unda un conosido di polis lo tin un dama teni contra su boluntad na San Fuego, mesora tanto polis como tambe recherche a ser dirigi na e sitio. Na yegada di e patruya aparentemente a bin compronde cu e persona cu lo ta teni contra su boluntad lo ta eynan pasobra e mes lo kier. pero na e adres ey a bin encontra cu 2 auto cu posiblemente lo ta procedente di ladronicia ya cu nan switch lo ta kibra. Ta trata aki di un Mitsubishi Lancer y tambe un Nissan Blue Bird. Polis a confisca ambos auto pa mas investigacion.


text:
KRALENDIJK- Djaluna anochi USIBO a organisá nan promé aktividat i esaki a bai ku diferente seremonia.
Entre otro tabatin introdukshon di unifòrm nobo, bistimentu di pen komo miembro di direktiva, instalashon di sekretario di ofisina, rekonosementu di sindikato i sindikalista di aña 2021 i diferente diskurso.
Durante e anochi a papia Norwin Nochi Willem, komo miembro di konseho, Mavis Abrahams i nan a presentá Ethsel Pieternella, e sekretario di ofisina nobo pa USIBO.
Nan a menshoná tambe ku tin 3 sindikato ku ta forma parti di USIBO i ku ABVO i FEDEBON no huntu ku USIBO mas.
Kwidama i AFBW
A rekonosé tambe e sindikalista di 2021i a duna un splikashon tokante e rekonosementu. E persona a resultá Cherlel Kwidama, esun mas aktivo den 2021. E sindikato ku a resaltá ta AFWB.


text:
ORANJESTAD (AAN): No obstante e ultimo informenan, toch algun ciudadano a mira cu siman a habri bek cu alegria,
tiki mas perspectiva, y sigur pensamento cu tur cos lo mehora, awor cu luna nobo a drenta.
Un ciudadano di Sabana Basora a mustra con e dia a habri den su area. El a bisa cu pafo di su cas, net riba e wayanan di coriente y Cable-TV, tabatin un evento gratis. E ta referi na un ‘Concierto di Trupial’ combina cu acrobacia di nan riba e wayanan aki.
El a goza di e parhanan aki cu a alegra e mainta p’e, y sigur a admira e beyeza cu e Trupialnan aki ta transmiti, cu nan libertad, y sigur contribucion pa cu e beyeza natural di e isla.
El a saca algun potret y manda nan pa DIARIO pa asina mas hende por admira di e buniteza aki na Sabana Basora.
https://diario.aw/categories/noticia/general/bunita-concierto-di-trupial-y-tambe-acrobacia-na-sabana-basora#sigProIdd5fb94ad98


text:
Fundacion Lotto pa Deporte a termina e relacion di trabao cu Roland Tuitt na mei 2022 cu un periodo di 6 luna segun su contract unda e lo ricibi su ultimo salario te dia 23 november 2022. Esaki ta pa iregularidadnan constata den maneho di Tuitt na Lotto.
Tuitt a cuminza un caso cu a tuma lugar algun siman pasa. Awe huez a dicta sentencia unda Tuitt a perde riba tur punto contra Lotto. Su retiro manera dicidi pa bestuur di Lotto ta corecto y Tuitt lo ta te dia 23 November (awe) den servicio di Lotto.
Bestuur di Lotto a haya varios puntonan cu Tuitt a hasi robes y huez a confirma esaki.
E tabata mal maneha e fundacion tambe.
El’a perde e caso completo y mester paga e gastonan di corte.
Den un otro articulo nos lo elabora mas den dianan siguiente.


text:
Administracion Biden ta preparando pa cera algun refugio di emergencia pa muchanan migrante no compaña, esaki ta solamente siman despues di considera e expansion di algun luga. E medida ta produci na raiz di testimonio di mal condicion di algun luga, esaki a habri critica di defensor y abogadonan di inmigracion.
Durante primavera, administracion di Biden a lanta mas di docena di luga di admision di emergencia pa alivia e instalacion fronteriso y duna un number record na muchanan migrante no acompaña. Entre esnan mas grandi tin instalacion Fort Bliss cerca El Paso, Texas, cu tin un capacidad potencial di 10.000 cama.
Abogadonan a bishita anteriormente e instalacion y nan a compara cu un almacen di centenares di migrante. Den presentacion hudicial, e muchanan generalmente informa cu lo por tin recreacion riba aire liber durante un solo ora diario. Tambe cu tin poco privacidad y cu ta drumi durante dia pa tempo pasa y tin yamada limita cu famia.
Funcionario a discuti anteriormente pa duplica e poblacion na Fort Bliss, di 5000 pa 10.000 cu por haci un situacion dificil bira mas erg. Departamento di salud y servicio humano ta na cargo di cuidado di muchanan migrante pa asina cerca Fort Bliss y otro luga temporal.
Los funcionarios discutieron anteriormente duplicar la población en Fort Bliss , de 5.000 a hasta 10.000 niños, lo que podría hacer que una situación ya de por sí difícil sea aún peor. E decision ta riba incertidumbre di cuanto muchanan no acompaña lo yega e frontera di Merca y Mexico dutrante proximo siman. Administracion di Biden luchando y enfrentando den medionan di maneho den e frontera.


text:
Supervishon ACM riba pòst i telekomunikashon na Hulanda karibense
Desde 2013 ACM huntu ku Agensia di Telekomunikashon (Agentschap Telecom) ta responsabel pa ehekushon i supervishon di asuntunan di telekomunikashon na Hulanda Karibense a base di e Lei Fasilidatnan di telekomunikashon BES (Wet Telecommunicatievoorzieningen BES). ACM ta vigilá si di parti di kompanianan di telekomunikashon ta kumpli ku stipulashonnan di e pèrmit i ta resolvé disputanan entre ofresedónan di telekomunikashon, pero ta vigilá tambe konstrukshon, mantenshon i si ta deshasí di infrastruktura di telekomunikashon (obligashon pa tolerá) i uso di numbernan.
E responsabilidat pa dunamentu di frekuensia i supervishon riba kondishonnan tékniko ku ta mará na uso di frekuensianan, ta den man di Agensia di Telekomunikashon.
ACM ta supervisá tambe si ta kumpli ku e reglanan riba merkado di pòst. Flamingo Express Dutch Caribbean ta e transportadó di pòst na Hulanda Karibense. Tin servisionan di mensahero aktivo tambe. ACM ta vigilá ku partidonan ta tene nan mes na e stipulashonnan di e pèrmit. Pa Flamingo ta konta por ehèmpel stipulashonnan tokante kuantu ta dura pa kosnan di manda pa pòst yega na i entre e islanan. Tambe ACM ta vigilá pa no tin kompetensia ilegal den e servisionan ku ta reservá pa Flamingo.
Bo tin pregunta tokante pòst òf telekomunikashon na Hulanda Karibense?
Pa pregunta tokante pòst òf telekomunikashon na Hulanda Karibense tuma kontakto ku Bureau Telecommunicatie en Post.
Postbus 16326
2500 BH Den Haag
Nederland
E-mail: TelecomPostCN [at] acm [punt] nl.


text:
The content originally appeared on: Diario
ORANJESTAD (AAN): E siman aki, Minister di Turismo y Salud Publico a tene un reunion cu Jeugdgezondheidszorg (JGZ) pa ta na altura di tur desaroyo cu tin.
Tambe e mandatario a comparti locual ta su vision y maneho pa cu JGZ y alaves a planea e proximo pasonan.
JGZ ta un departamento di DVG cu ta traha hopi di cerca cu Wit Gele Kruis. Manera ta conoci Minister Oduber su maneho ta basa riba prevencion y pesey JGZ ta hopi importante paso prevencion ta cuminsa cu nos muchanan y hobennan.
JGZ ta enfoca na yuda nos muchanan y hobennan pa cu nan salud y bienestar di momento cu nan nace te na momento cu nan tin 25 aña di edad. Nan ta brinda ayudo den tur e periodo di e mucha su bida, tambe den su adolesencia te ora e ta un hoben adulto. Nan ta duna cuido preventivo y curativo riba tereno di problemanan psicosocial, riba tereno emocional y riba salud corporal.
Minister Oduber a indica cu JGZ su programa di scol saludabel ta uno conoci caba den nos comunidad caminda nan ta enfoca riba nutricion, salud fisico y educacion den mantene un bida saludabel na nos muchanan y hobennan. Den e esaki JGZ ta traha hopi di cerca cu Sociale zaken y Directive Onderwijs.
Minister Oduber ta contento di e trabaonan preventivo cu JGZ ta haciendo, educando nos muchanan desde un edad jong pa ta mas saludabel. E mandatario ta sigui encurasha e comunidad di Aruba pa hiba un bida saludabel. Haci ehercicio ta e mihor medicina y prevencion den salud ta e solucion pa un miho sociedad.


text:
WILLEMSTAD – Yanüari 15, 2020 – Ajax i Ofisina di Turismo di Kòrsou (CTB) a yega na un akuerdo di partnership. E koperashon ta na vigor di forma retroaktivo entrante 1 di yanüari 2020 i ta kore te ku dia 30 di yüni 2023. Pa promé biaha den historia di e klup un partner lo ta visibel riba e manga di e shùrt di Ajax. Banda di esaki CTB lo promové nos pais pa medio di diferente forma, bou di e miónes di siguidónan di e klup.
Banda di e promoshon visibel pa medio di un logo riba e shùrt, entrante e partido dia 19 di yanüari awor kontra Sparta Rotterdam, e akuerdo ta enserá tambe un bishita di Ajax 1 na Kòrsou. Tambe e ekipo di ‘Ajax Legends’ lo bishita Kòrsou. Durante di e bishita aki diferente evento promoshonal lo keda organisá.
Sra. Mc William, Minister di Desaroyo Ekonómiko a indiká; “Turismo ta un pilá importante pa desaroyo ekonómiko di Kòrsou. E kolaborashon ku Ajax ta un bon manera pa konta tantu nos grupo di enfoke Hulandes i otro gruponan internashonal di e posibilidatnan amplio ku nos pais ta brinda komo destinashon turístiko. Nos tin eksperensia di hopi aña rònt mundu riba e aria di merkadeo pa medio di deporte i un partnership ku Ajax ku nan potensial internashonal i mira riba generashonnan futuro ta pas kompletamente ku nos ophetivonan. Nos ta fiha nos bista riba un kolaborashon positivo i pa risibí e ekipo aki na Kòrsou pa asina nan mes por eksperensia nos isla.”
Menno Geelen, direktor komersial di Ajax: “Pa Ajax e partnership ku CTB ta un bunita ampliashon di nos portafolio komersial. Nos lo bai sòru huntu ku CTB pa nan por alkansá nan ophetivonan di merkadeo tambe pa medio di e kolaborashon aki. Nos partner nobo ta sòru pa entrada pa Ajax ku lo mester aportá na nos ophetivo pa di un manera struktural yega na e tòp di futbòl Europeo. Nos ta mira riba un koperashon largu i eksitoso.”


text:
Kralendijk- Kuerpo polisial ta informá ku wikènt tras di lomba KPCN i KMAR, den kolaborashon ku partner di kadena JICN, a kontrolá riba kumplimentu ku e medidanan vigente di e ordenansa di emergensia ku a drenta na vigor djabièrnè 5 di mart entrante 6 or i atardi.
Polis a konstatá ku, no opstante e medidanan nobo aki, tabata basta drùk na snèknan, na algun establesimentu di hòreka i riba bichnan. Riba bich tin biaha tabata trata di grupo di deportista akuátiko òf famianan/gruponan ku tabata deklará di ta forma parti di un kas di famia.
Mayoria biaha e personanan aki tabata kumpli ku regla, pero esaki no ta kita ku e riesgo pa mas kontagio ta keda eksistí. A detené un hòmber di inisial O.R.M.V. di 20 aña durante un di e kòntròlnan en konekshon ku e no tabata kumpli ku e Lei di Identifikashon.
Un tim multidisiplinario, ku ta konsistí di KPCN, direktorado di supervishon i Mantenshon di Entidat Públiko i Stinapa, lo sigui kontrolá e periodo benidero i si ta nesesario, duna but.
Tuma responsabilidat
Sinembargo KPCN ta di opinion ku, sigur mirando e kantidat di kasonan, mas organisashon i habitante òf turista mester tuma nan responsabilidat. E enfoke no mester bai kai solamente riba mantenshon. Ta di gran importansia pa un i tur pa prevení mas kontagio ku ta trese kuné un riesgo mas grandi pa esnan mas vulnerabel den nos komunidat.
P’esei un biaha mas KPCN ta hasi un yamada na un un tur pa tene nan mes na e reglanan di e ordenansa di emergensia.
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
Testigunan di Yehova—Ken Nos Ta?
Nos ta bini di diferente pais, kultura i idioma; ma nos tin e mesun meta i esei ta uni nos. Mas importante ainda, nos ke onra Yehova, e Dios di Beibel i Kreador di tur kos. Nos ta hasi tur nos esfuerso pa imitá Hesukristu i ta orguyoso di por ser yamá kristian. Riba un base regular, kada un di nos ta dediká tempu pa yuda hende siña tokante Beibel i e Reino di Dios. Debí ku nos ta duna testimonio, òf papia, di Yehova Dios i su Reino, nos ta konosí komo Testigunan di Yehova.
Disfrutá di nos website. Lesa Beibel online. Siña konosé nos i nos kreensianan mihó.


text:
FARC a entregá mas arma.
E presidente kolombiano Juan Manuel Santos ta satisfecho ku e moveshon gueria FARC, a entrega un 30% mas di nan arsenal di arma na Nashonnan Uni. Santos a kategorisá e dia komo “unu históriko.” Te awor, FARC a entrega 60% di nan armanan. Presidente Santos a sigui bisa : “Pas, ta konstruí poko poko, meskos ku ta konstruí un katedral piedra pa piedra.” E presidente tabatin intenshon pa presensia e seremonia di entrega di arma, pero debí na mal tempu e nos por asistí. Aña pasa FARC i Colombia a sera un akuerdo ku ta pone fin na 52 aña gera. Tin sigur 6800 rebelde den e áreanan ku aktualmente ta demilitarisá. Nan ta warda einan te ora nan por bin bek den komunidat. E moveshon geria a haña tempu te 20 di yüni pa entrega nan armanan i despues nan por sigui komo partido polítiko.


text:
Mario Girigorio Bislip, miho conoci como Dechi, ta un futbolista pero tambe un piscado bon conoci aki na Aruba. E ta manera pisca den awa, nan ta bisa ora menciona nomber di Dechi.
Awe cu su casi 70 aña, Dechi ainda ta subi lama. Pero “ultimo añanan mi tin masha miedo di bay Bajo, mi tin masha miedo di perde,” el a bisa den combersacion cu 24ora.com
Bajo ta un area hopi conoci bou di piscadonan, un area rico na pisca, cu ta hala atencion di piscadonan di tur rond, pero un luga peligroso tambe. “Bajo ey ta bay ranca mas hende. Si bo perde eynan, si no haci un esfuerso pa bati alarma mesora, y laganan oranan pasa, bo ta mas perdi cu perdi,” e piscado cu casi 60 aña di experencia a conta.
El a conta cu e mes tin experencia di a perde un compañe hopi aña pasa na Bajo, pero e ta corda cu asina tabatin 10 minuut cu e mester a subi y e no a mir’e, mesora el a bati alarma cerca tur autoridadnan concerni. “Casi 20 boto a sali mesora y a nabega na liña bin ariba y asina a topa cun’e. A logra pasobra mi a notifica mesora cu tin un piscado perdi. Mi no a duna chens pa drif bay dos of tres miya leu prome cu mi a meld. Mi no sa kico esnan cu Pau a haci, pero nan mester a meld mesora cu el a perde pa tin speransa di por hay’e. Cu e lama grandi ey, un boto mes ta pasa band’i bo y si bo no paga tino, bo no ta mir’e. Pio cu lama halto.”
Dechi ta corda e diasabra cu Pau a perde hopi bon, pasobra e mes a subi lama e dia ey y tabata den e bisindario. E ta corda cu el a pasa panort di nan y a mira dos boto pasa eybanda. “Nan a hasta hisa man pami,” e ta corda. El a keda te atardi y un poco despues di 5’or el a cuminsa coy rumbo pa Aruba bek. E tabata na mas o menos 2 miya for di Pau y su amigonan. “Ami a bay pisca, mi no a bay tira,” el a conta.
Pau ta un bon amigo di Dechi y ta corda cu diferente biaha nan a subi lama hunto, tambe cu Japi Werleman. Hasta un biaha a perde Japi pa un rato for di bista, pero manteniendo calma e amigo a logra haya nan bek basta lihe. “Awa tabata duro e dia ey y nos a baha malo. Ora cu nos a lanta bek, Japi tabata hopi pazuid. Pau a bay den panic y a cuminsa grita. Pero mi a logra calm’e y a bis’e cu si e grita e homber ta leu y no ta scucha nos. A hisa e scopetnan den laira y asina Japi a haya sa unda nos ta. Si e no a mira nos e dia ey, nos tambe lo a perde bay. For di e dia ey nos lo no t’ey mas.”
Esnan cu ta keda den boto mester tin hopi experencia, pasobra nan mester percura pa bida di esun cu ta den awa. Si bo perde e diver, mester wak unda e awa ta bay y corda cu “lama ta hibabo hopi lihe. Si e biento ta dos knot pa ora, den un ora bo ta drief bay dos miya leu sigur.” Esun cu ta bay wanta boto mester ta hende hopi serio y vigila e awa continuamente. “Si nan perdebo, bo ta bay pasa duro.”
E situacion di antes tabata hopi mas dificil cu awendia. Antes no tabatin Warda Costa, Radar ni radio. Awendia tin tur e cosnan ey. Antes bo por keda drief bay te ora cu dal den Panama. “Ami no kier keda den awa cu live vest, pasobra bo ta mita morto. Si awa ta bon bo por wanta na boei, pero si awa ta malo bo no ta want’e hopi.
Mi no ta “take chance” cu nada. Ultimo tempo mi tin hasta miedo di perde. Ultimo mi a perde na cabes di Aruba, pero mi no a worry pasobra tabata hopi cerca. Coriente ta bay zuid y ora mi a yega basta pazuid, e awa a hib’abou, banda di seabird e coriente a bin aden. Pues a hay’e rapido. “Bajo mi ta bay ultimo tempo, pero cu miedo. No di awo, pero di hopi aña caba. Ultimo tempo mi no ta tira mas, pero ta pisca of coy kreeft.”


text:
Kralendijk – Bula leu, tira bala, sprent 60 i 80 meter i distansia largu di 400 meter. Tur esakinan a tuma lugá den un torneo ku Indebon a organisá. Bishitantenan di akohida despues di skol di ocho skol a partisipá den e torneo.
E akohidanan despues di skol ku a partisipá ta Noah, Bright Future, San Bernardo, Play Learn and Grow Togetter, Universo esaki ta parti den Rayo di Solo i Strea Briante, por último Kolegio Kristu Bon Wardador. E torneo tabata partí den dos kategoria, kategoria A ta di shete te ku nuebe aña, i kategoria B ta di dies pa diesdos aña.
Indebon ta yama un danki na tur hóben i lidernan di deporte ku a partisipá. E torneo tabata un éksito. Indebon ta partisipá ku dentro di poko e akohidanan despues di skol lo risibí e resultado final di e kompetensia i e akohida ganador lo risibí su premio.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí